
 转谞谉 讛转诐 讘讛诪讛 砖谞诪爪讗转 诪讬专讜砖诇讬诐 诇诪讙讚诇 注讚专 讜讻诪讚转讛 诇讻诇 专讜讞 讝讻专讬诐 注讜诇讜转 谞拽讘讜转 讝讘讞讬 砖诇诪讬诐 讗诇讗 讝讻专讬诐 注讜诇讜转 讛讜讗 讚讛讜讜 讝讘讞讬 砖诇诪讬诐 诇讗 讛讜讜 讗诪专 专' 讗讜砖注讬讗 讛讻讗 讘讘讗 诇讞讜讘 讘讚诪讬讛谉 注住拽讬谞谉 讜讛讻讬 拽讗诪专 讞讬讬砖讬谞谉 砖诪讗 注讜诇讜转 讜专讘讬 诪讗讬专 讛讬讗 讚讗诪专 讛拽讚砖 讘诪讝讬讚 诪转讞诇诇 讜拽讚讜砖转 讛讙讜祝 诪讬 诪转讞诇诇 讜讛转谞谉 讗讬谉 诪讜注诇 讗讞专 诪讜注诇 讘诪讜拽讚砖讬谉 讗诇讗 讘讘讛诪讛 讜讘讻诇讬 砖专转 讘诇讘讚 讻讬爪讚 讛讬讛 专讜讻讘 注诇 讙讘讬 讘讛诪讛 讘讗 讞讘讬专讜 讜专讻讘 讘讗 讞讘讬专讜 讜专讻讘 讻讜诇诐 诪注诇讜 讛讬讛 砖讜转讛 讘讻讜住 砖诇 讝讛讘 讘讗 讞讘讬专讜 讜砖转讛 讘讗 讞讘讬专讜 讜砖转讛 讻讜诇诐 诪注诇讜 讛讛讬讗 专' 讬讛讜讚讛 讛讬讗 讛讗 专' 诪讗讬专 诪讚专讘讬 讬讛讜讚讛 谞砖诪注 诇专讘讬 诪讗讬专 诇讗讜 讗诪专 专讘讬 讬讛讜讚讛 讛拽讚砖 讘砖讜讙讙 诪转讞诇诇 讜拽讚讜砖转 讛讙讜祝 诇讗 诪转讞诇讗 诇专''诪 谞诪讬 讗注''讙 讚讛拽讚砖 讘诪讝讬讚 诪转讞诇诇 拽讚讜砖转 讛讙讜祝 诇讗 诪转讞诇讗 讛转诐 诇讗 拽讗 诪讻讜讬谉 诇讗驻讜拽讬谞讛讜 诇讞讜诇讬谉 讛讻讗 拽讗 诪讻讜讬谉 诇讗驻讜拽讬谞讛讜 诇讞讜诇讬谉 讗讬诪专 讚砖诪注转 诇讬讛 诇专讘讬 诪讗讬专 讘拽讚砖讬 拽讚砖讬诐 讘拽讚砖讬诐 拽诇讬诐 诪讬 砖诪注转 诇讬讛 讗''诇 讛讛讜讗 诪专讘谞谉 讜专讘讬 讬注拽讘 砖诪讬讛 拽诇 讜讞讜诪专 拽讚砖讬 拽讚砖讬诐 诪转讞诇诇讬诐 拽讚砖讬诐 拽诇讬诐 诇讗 讻诇 砖讻谉 讗讬转诪专 谞诪讬 讗诪专 专' 讞诪讗 讘专' 注拽讬讘讗 讗诪专 专讘讬 讬讜住讬 讘专' 讞谞讬谞讗 讗讜诪专 讛讬讛 专''诪 讛拽讚砖 讘诪讝讬讚 诪转讞诇诇 讘砖讜讙讙 讗讬谉 诪转讞诇诇 讗讞讚 拽讚砖讬 拽讚砖讬诐 讜讗讞讚 拽讚砖讬诐 拽诇讬诐 拽诇 讜讞讜诪专 拽讚砖讬 拽讚砖讬诐 诪转讞诇诇讬诐 拽讚砖讬诐 拽诇讬诐 诇讗 讻诇 砖讻谉 

专砖"讬



 讛讻讬 讙专住讬谞谉 转谞谉 讛转诐 讘讛诪讛 砖谞诪爪讗转 诪讬专讜砖诇讬诐 诇诪讙讚诇 注讚专 讻讜' 讝讻专讬诐 注讜诇讜转. 诪砖讜诐 讚讞讬讬砖讬谞谉 砖诪讗 诪讬专讜砖诇讬诐 讬爪讗转 讜专讜讘 讘讛诪讜转 讛讬讜爪讗讜转 诪诪谞讛 讝讘讞讬诐 讛诐 讜讗讬讻讗 诇住驻讜拽讬 讘讻诇 讝讘讞讬诐 砖讛讬讗 专讗讜讬讛 诇讛诐 讛讬诇讻讱 讝讻专 讚讞讝讬 诇注讜诇讛 诪住驻拽讗 诇注讜诇讛 讜诇拽诪谉 驻专讬讱 注诇讛: 谞拽讘讜转 讝讘讞讬 砖诇诪讬诐. 讚讗讬诇讜 讘注讜诇讛 诇讬讻讗 诇住驻讜拽讬: 砖诇诪讬诐 诇讗 讛讜讜. 讘转诪讬讛 讚讬诇诪讗 砖诇诪讬诐 讛讬讗 讜讛讬讻讬 诪拽专讬讘 诇讛 注讜诇讛: 讗诪专 专讘讬 讗讜砖注讬讗 讘讘讗 诇讞讜讘 讘讚诪讬讛谉 注住拽讬谞谉. 讻诇讜诪专 讗讬讛讬 讜讚讗讬 诇讗 拽专讘讛 讜讛''拽 讗诐 讘讗 讗讚诐 讝讛 诇注砖讜转 诇讛 转拽谞讛 讜讘讗 诇拽讘诇 注诇 注爪诪讜 讞讜讘 讻诇 讚诪讬讛 砖讛讜讗 讘住驻拽 讜诇讛讜爪讬讗讛 诇讞讜诇讬谉 讜诇讛拽讚讬砖 讗转 讚诪讬讛 讗诐 讝讻专 讛讜讗 谞转讞讬讬讘 讗祝 讘讚诪讬 注讜诇讛 讚讞讬讬砖讬谞谉 砖诪讗 注讜诇讜转 讛谉: 讜专讘讬 诪讗讬专 讛讬讗 讚讗诪专. 讘诪转谞讬转讬谉 (诇注讬诇 讚祝 谞讘:) 讛拽讚砖 讘诪讝讬讚 诪转讞诇诇 讜讬讻讜诇 讝讛 诇讛讜爪讬讗谉 诇讞讜诇讬谉 诪讝讬讚 讜讬转驻住讜 讛讚诪讬诐 讘拽讚讜砖转诐 讜注诇 讬讚讬 转谞讗讬 讬讘讬讗 砖谞讬 讚诪讬诐 讗讞讚 诇注讜诇讛 讜讗讞讚 诇砖诇诪讬诐 讜讬讗诪专 讗诐 注讜诇讛 讛讬讗 讛专讬 讛讬讗 诪转讞诇诇转 注诇 讝讜 讜讛砖谞讬 讬讛讗 砖诇诪讬 谞讚讘讛 讜讗诐 砖诇诪讬诐 讛讬讗 讛专讬 讛讬讗 诪讞讜诇诇转 注诇 砖诇 砖诇诪讬诐 讜讛砖谞讬 诇谞讚讘转 注讜诇讛: 讜拽讚讜砖转 讛讙讜祝. 讚拽讚砖讬 诪讝讘讞 诪讬 诪转讞诇诇转 讘诇讗 诪讜诐: 讗讬谉 诪讜注诇 讗讞专 诪讜注诇. 讗讬谉 砖转讬 诪注讬诇讜转 讝讜 讗讞专 讝讜 讘拽专谉 讗讞讚 砖诇 讛拽讚砖 讚讻讬讜谉 砖诪讜注诇 讘讜 讛专讗砖讜谉 讬爪讗 诇讞讜诇讬谉: 讗诇讗 讘讛诪讛. 砖诇 拽讚砖讬 诪讝讘讞 讛专讗讜讬讛 诇拽专讘谉 诇驻讬 砖讗讬谉 讬讜爪讗讛 诇讞讜诇讬谉 讻砖讛讬讗 转诪讬诪讛 讜讻谉 讻诇讬 砖专转: 讛讛讬讗 专' 讬讛讜讚讛 讛讬讗. 诪讚拽转谞讬 讗讬谉 诪讜注诇 讗讞专 诪讜注诇 讗诇诪讗 诪拽诪讗 讛讜讗 讚谞驻讬拽 诇讞讜诇讬谉 讗注''讙 讚砖讜讙讙 讛讜讗 讚讗讬 诪讝讬讚 诇讬讻讗 诪注讬诇讛 讜讛讗讬 住讘专讗 诇专讘讬 讬讛讜讚讛 讛讜讗 讚砖诪注转 诇讬讛 讚讗诪专 讘诪转谞讬转讬谉 (砖诐) 讛拽讚砖 讘砖讜讙讙 诪转讞诇诇: 讛讗 专讘讬 诪讗讬专 讛讬讗. 讛讱 诪转谞讬转讬谉 讚砖拽诇讬诐 讚讘讛诪讛 砖谞诪爪讗转 讻专讘讬 诪讗讬专 诪讜拽诪讬谞谉 诇讛 讚讗诪专 讛拽讚砖 诪转讞诇诇 讘诪讝讬讚 讜讗驻讬' 拽讚讜砖转 讛讙讜祝 谞诪讬 诪转讞诇诇: 讜驻专讻讬谞谉 诪讚专''讬 谞砖诪注 诇专讘讬 诪讗讬专. 讘讞讬诇讜诇 诪讝讬讚 讚讛讗 驻诇讜讙转讬讬讛讜 诇讬转讗 讗诇讗 讘诪讝讬讚 讜砖讜讙讙 讗讘诇 讘拽讚讜砖转 讛讙讜祝 讜拽讚讜砖转 讚诪讬诐 讗讬谉 诪讞诇讜拽转 讘讬谞讬讛诐 讘讗讜转讜 讛拽讚砖 砖讗讬谉 诪转讞诇诇 诇专' 讬讛讜讚讛 讘砖讜讙讙 讗讬谉 诪转讞诇诇 讘诪讝讬讚 诇专' 诪讗讬专: 诇讗讜 讗''专 讬讛讜讚讛 讛拽讚砖 讘砖讜讙讙 诪转讞诇诇. 讜讛讬讗 注讬拽专 讞讬诇讜诇 讜拽讗诪专 讚拽讚讜砖转 讛讙讜祝 诇讗 诪转讞诇诇讬谉 砖讜讙讙: 诇专' 诪讗讬专 谞诪讬. 讚拽讗诪专 注讬拽专 讞讬诇讜诇 讛拽讚砖 讘诪讝讬讚 拽讚讜砖转 讙讜祝 诇讗 讗诪专 讚谞转讞讬诇: 讜诪砖谞讬 讛转诐 诇讗 诪讻讜讬谉 诇讗驻讜拽讬谞讛讜 诇讞讜诇讬谉 讻讜'. 讻诇讜诪专 讞讬诇讜诇 讚诪讝讬讚 诇专' 诪讗讬专 注讚讬驻讗 诪讞讬诇讜诇 讚砖讜讙讙 诇专' 讬讛讜讚讛 讚讗讬诇讜 砖讜讙讙 诇讗 诪讻讜讬谉 诇讗驻讜拽讬谞讛讜 诇讞讜诇讬谉 讜讙讝讬专转 讛讻转讜讘 讛讜讗 诪讚诪讞讬讬讘讬讛 专讞诪谞讗 拽专讘谉 诪注讬诇讛 讛讬诇讻讱 拽讚讜砖转 讛讙讜祝 诇讗 诪讬转讞讬诇 讗讘诇 讞讬诇讜诇 诪讝讬讚 诇专' 诪讗讬专 诪讻讜讬谉 诇讗驻讜拽讬谞讛讜 诇讞讜诇讬谉 讛讬诇讻讱 拽讚讜砖转 讛讙讜祝 谞诪讬 诪讬转讞诇讗: 讗讬诪专 讚砖诪注转 诇讬讛 诇专' 诪讗讬专 讻讜'. 讗讚专讘讬 讗讜砖注讬讗 驻专讬讱 讚讗讜拽诪讗 讛讛讬讗 讚砖拽诇讬诐 讻专''诪 讗讬诪专 讚砖诪注转 诇讬讛 诇专''诪 讚讗诪专 讛拽讚砖 讘诪讝讬讚 诪转讞诇诇 讘拽讚砖讬 拽讚砖讬诐 讻讙讜谉 拽讚砖讬 讛讘讬转 讚讛讬讬谞讜 住转诐 讛拽讚砖 讜讛讜讗 讛讚讬谉 诇拽讚砖讬 拽讚砖讬诐 讚讻讜诇讛讜 讛讜讬 诇讙讘讜讛 讻拽讚砖讬 讘讚拽 讛讘讬转: 讘拽讚砖讬诐 拽诇讬诐 诪讬 砖诪注转 诇讬讛. 讜讛讛讬讗 讚讘讛诪讛 讗讬讻讗 诇住驻讜拽讬 谞诪讬 讘拽讚砖讬诐 拽诇讬诐 讜讛讬讻讗 砖诪注转 诇讬讛 诇专讘讬 诪讗讬专 讚诪转讞诇诇讬谉 讘诪讝讬讚: 

 讗诪专 专讘 讗讜砖注讬讗 讘讘讗 诇讞讜讘 讘讚诪讬讛谉. 驻讬专砖 讘拽讜谞讟专住 讗讬讛讬 讜讚讗讬 诇讗 诪拽专讘讛 讜诪讬讬专讬 讘讘讗 诇讛转讞讬讬讘 讘讚诪讬讛诐 驻讬专讜砖 讗讚诐 讝讛 讛诪讜爪讗讛 拽讘诇 注诇讬讜 诇转拽谉 讻诇 讛住驻拽 砖注诇讬讛 讜专讜爪讛 诇讛讜爪讬讗讛 诇讞讜诇讬谉 讜讛讻讬 拽讗诪专 讞讬讬砖讬谞谉 砖诪讗 注讜诇讜转 讜讬讘讬讗 讘' 讘讛诪讜转 讗讜 讘' 讚诪讬诐 讜讬讗诪专 讗诐 讝讜 注讜诇讛 转讛讗 诪讞讜诇诇转 注诇 讝讜 讜讛讗讞专转 转讛讗 砖诇诪讬 谞讚讘讛 讜讗诐 讛讬转讛 讝讜 砖诇诪讬诐 转讛讗 诪讞讜诇诇转 注诇 讝讜 讜讛讗讞专转 转讛讗 谞讚讘转 注讜诇讛 讜专讘讬 诪讗讬专 讛讬讗 讚讗诪专 讛拽讚砖 讻讜' 诪砖诪注 诪转讜讱 驻讬' 讛拽讜谞讟专住 讚爪专讬讱 砖讬讞诇诇 讛拽讚讜砖讛 砖注诇 讛讘讛诪讛 讛谞诪爪讗转 注诇 讗讜转讛 砖讛讘讬讗 讜讘讚专讱 讞讬诇讜诇 讚讜拽讗 讜拽住讘专 专' 诪讗讬专 讚谞驻讚讬谉 转诪讬诪讬诐 讜拽砖讛 砖讛专讬 诇讗 诪爪讬谞讜 讚住讘专 专讘讬 诪讗讬专 讚转诪讬诪讬诐 谞驻讚讬谉 讬讜转专 诪砖讗专 转谞讗讬诐 讜诇讗 砖讬讬讱 讝讛 讻诇诇 讘驻诇讜讙转讗 讚讬讚讬讛 讜专' 讬讛讜讚讛 诇讻讱 驻专''讬 讚诇注讜诇诐 拽住讘专 讘注诇诪讗 讚转诪讬诪讬诐 讗讬谞诐 谞驻讚讬谉 讻讙讜谉 讚专讱 讞讬诇讜诇 讜讛讻讗 诪讬讬专讬 砖谞转讻讜讜谉 诇讙讜讝诇讛 讜诇拽谞讜转讛 诪讬讚 讛诪拽讚讬砖 讜诇讝讻讜转 讘讛 讜诇砖谞讜转 讘讛 讜讘讻讛''讙 砖专讬 讜讗讞专 砖讛讜爪讬讗讛 诇讞讜诇讬谉 注诇讛 讘讚注转讜 诇讞讜讘 讘讚诪讬讛谉 讻讚驻专讬砖讬转: 讗讬谉 诪讜注诇 讗讞专 诪讜注诇. 驻讬专砖 讘拽讜谞讟专住 讗讬谉 诪注讬诇讛 讝讜 讗讞专 讝讜 讘拽专谉 讗讞讚 砖诇 讛拽讚砖 讚讻讬讜谉 砖诪注诇 讘讛 讛专讗砖讜谉 讬讜爪讗 诇讞讜诇讬谉 讗诇讗 讘讛诪讛 讜讻诇讬 砖专转 讘诇讘讚 转讬诪讛 讚讘转讜住驻转讗 讚诪注讬诇讛 (驻''讘) 转谞讬讗 拽专讚讜诐 砖诇 讛拽讚砖 讘讬拽注 讘讜 讜讘讗 讞讘讬专讜 讜讘讬拽注 . 讘讜 讻讜诇谉 诪注诇讜 谞转谞讜 诇讞讘讬专讜 讜讞讘讬专讜 诇讞讘讬专讜 讛讜讗 诪注诇 讜讞讘讬专讜 诪讜转专 诇讘拽注 讘讜 诇讻转讞讬诇讛 讜讛砖转讗 讛讬讻讬 讚诪讬 讗讬 讛讗讬 拽专讚讜诐 讻诇讬 砖专转 讻讬 谞转谞讜 诇讞讘讬专讜 讗诪讗讬 诇讗 诪注诇 讞讘讬专讜 讛讗 讗诪专讬谞谉 讬砖 诪讜注诇 讗讞专 诪讜注诇 讘讻诇讬 砖专转 讜讗诐 讗讬谞讛 讻诇讬 砖专转 讗诪讗讬 讗诪专 讻讜诇谉 诪注诇讜 讛讗 讗讬谉 诪讜注诇 讗讞专 诪讜注诇 讗诇讗 讘讛诪讛 讜讻诇讬 砖专转 讘诇讘讚 讜讬砖 诇讜诪专 讚诇注讜诇诐 诪讬讬专讬 讘拽专讚讜诐 砖讗讬谞讛 讻诇讬 砖专转 讜诇讗 拽砖讛 诪讬讚讬 讚讛讗 讚讗诪专讬' 讛讻讗 讚讗讬谉 诪讜注诇 讗讞专 诪讜注诇 讛讬讬谞讜 讻砖讛讜讗 住讘讜专 砖讛讻诇讬 砖诇 讞讘讬专讜 讜讗讝 讛讜讗 诪转讻讜讬谉 诇讙讜讝诇讛 讛讬讻讗 讚谞转谞讜 诇讞讘讬专讜 讻讚讬谉 砖诇讬讞讜转 讬讚 讘驻拽讚讜谉 讚讛讬讻讗 讚诪转讻讜讬谉 诇讛讜爪讬讗讜 诪专砖讜转 诇专砖讜转 谞拽专讗 讙讝诇谉 注诇 讻诇 讛驻拽讚讜谉 讗驻讬诇讜 诇讗 讛讜爪讬讗谉 讗诇讗 诪拽爪转谉 讗讘诇 讛讗讬 讚转讜住驻转讗 讚拽讗诪专 讘讗 讞讘讬专讜 讜讘讬拽注 讘讜 讜讘讗 讞讘讬专讜 讜讘讬拽注 讘讜 讚讻讜诇谉 诪注诇讜 诪讬讬专讬 讚讻诇 讞讚 讜讞讚 讬住讘讜专 砖讛讜讗 砖诇讜 讜讗讬谞讜 诪转讻讜讬谉 诇讛讜爪讬讗讜 诪专砖讜转 诇专砖讜转 讗诇讗 诇讬讛谞讜转 讜诇讛谞讬讞讜 讗讞专 讛讛谞讗讛 讜讗讝 讻砖讬讛谞讛 诇讗 讬诪注讜诇 讗诇讗 讻驻讬 讟讜讘转 讛谞讗讛 砖讬砖 诇讜 讘诪诇讗讻讛 讜诪砖讜诐 讛讻讬 讗诪专讬谞谉 砖诇讗 讬爪讗 诇讞讜诇讬谉 讜诪注诇讜 讻讜诇谉 讗讘诇 谞转谞讜 诇讞讘讬专讜 讜讞讘讬专讜 诇讞讘讬专讜 诇讗 诪注诇 讗诇讗 讛专讗砖讜谉 砖讛讜爪讬讗讜 诪专砖讜转 诇专砖讜转 讜谞讛讬 谞诪讬 讚住讘专 砖讛讬讗 砖诇讜 诪''诪 诪转讻讜讬谉 讛讜讗 诇讛讜爪讬讗讜 诪专砖讜转讜 诇专砖讜转 讞讘讬专讜 讜诇驻讬讻讱 爪''诇 讘讗 讞讘讬专讜 讜专讻讘 注诇讬讜 讜讘讗 讞讘讬专讜 讜专讻讘 注诇讬讜 讻讜诇谉 诪注诇讜 讜讗注''讙 砖谞转讻讜讬谉 诇讙讜讝诇讜 讜诇讛讜爪讬讗讜 诪专砖讜转 诇专砖讜转 讚讗诐 诇讗 讻谉 诪讗讬 讗讬专讬讗 讘讛诪讛 讜讻诇讬 砖专转 讗驻讬诇讜 讘拽讚砖讬 讘讚拽 讛讘讬转 讬砖 诪讜注诇 讗讞专 诪讜注诇 讛讬讻讗 讚讗讬谞讜 诪转讻讜讬谉 诇讛讜爪讬讗讜 诪专砖讜转 诇专砖讜转 讗诇讗 诇讬讛谞讜转 诪诪谞讜 讜诇讛谞讬讞 讻讚驻专讬砖讬转 讗诇讗 诇注讜诇诐 诪讬讬专讬 砖诪转讻讜讬谉 诇讙讜讝诇讛 讜讗驻''讛 讗诪专讬谞谉 讚讻讜诇谉 诪注诇讜 讻讚驻专讬砖讬转 讜专讗讬讛 诇讞诇拽 讘讬谉 谞讛谞讛 诪讚讘专 砖住讘讜专 砖讛讜讗 砖诇讜 诇讚讘专 砖讛讬讛 住讘讜专 砖讛讜讗 砖诇 讗讞专讬诐 诪讛讛讬讗 讚讗诪专讬谞谉 (诪注讬诇讛 讚祝 讻.) 讙讘讬 谞讟诇 讗讘谉 讗讜 拽讜专讛 砖诇 讛拽讚砖 诇讗 诪注诇 谞转谞讛 诇讞讘讬专讜 讛讜讗 诪注诇 讜讞讘讬专讜 诇讗 诪注诇 讜驻专讬讱 诪讻讚讬 诪砖拽诇 砖拽诇讛 诪讛 诇讬 砖拽诇讛 讛讜讗 诪讛 诇讬 砖拽诇讛 讞讘讬专讜 讜诪讜拽讬 专讬砖讗 讚诇讗 诪注诇 讘讗讘谞讬诐 诪住讜专讜转 诇讙讝讘专 砖讗讬谞诐 讬讜爪讗讬诐 诪专砖讜转 讛拽讚砖 讜讙诐 讛讙讝讘专 诇讗 谞转讻讜讜谉 诇讙讜讝诇诐 讗诇讗 诇讬讛谞讜转 诪讛诐 讚住讘讜专 砖讛诐 砖诇讜 讜住讬驻讗 讚拽转谞讬 讛讜讗 诪注诇 诪讬讬专讬 砖谞转讻讜讜谉 诇讛讜爪讬讗诐 诪专砖讜转 诇专砖讜转 讻讚拽转谞讬 谞转谞诐 诇讞讘讬专讜 讛讜讗 诪注诇 讜注讜讚 专讗讬讛 诪讛讛讬讗 讚驻专拽 讗诇讜 谞注专讜转 (讻转讜讘讜转 诇讚:) 讚拽讗诪专 讛转诐 讛谞讬讞 诇讛诐 讗讘讬讛诐 驻专讛 砖讗讜诇讛 讻住讘讜专讬诐 讛诐 讚砖诇 讗讘讬讛诐 讛讬讗 讟讘讞讜讛 讜讗讻诇讜讛 诪砖诇诪讬谉 讚诪讬 讘砖专 讘讝讜诇 讗讘诇 讻住讘讜专讬诐 砖讛讬讗 讚驻拽讚讜谉 讜讟讘讞讜讛 讜讗讻诇讜讛 诪砖诇诪讬谉 讚诪讬 讘砖专 砖诇诐 讗诐 讻谉 诪爪讬谞讜 讞讬诇讜拽 讘讬谉 住讘讜专 砖讛讜讗 砖诇讜 诇住讘讜专 砖讛讜讗 砖诇 讗讞专讬诐: 拽讚砖讬诐 拽诇讬诐 诪讬 砖诪注转 诇讬讛. 讗诐 讛讬讗 砖诇 拽讚砖讬诐 拽诇讬诐 诪讛 转拽谞讛 谞注砖讛 诇讛 讗驻讬诇讜 谞转讻讜讜谉 诇讙讜讝诇讛 诇讗 转爪讗 诇讞讜诇讬谉 讻讬讜谉 讚诇讬讻讗 诪注讬诇讛 讘讛谉 讚讘砖诇诪讗 拽讚砖讬 拽讚砖讬诐 讻讙讜谉 讘讚拽 讛讘讬转 讜讞讟讗转 讚讬谉 讛讜讗 砖讬爪讗讜 诇讞讜诇讬谉 注诇 讬讚讬 诪注讬诇讛 砖诪讜注诇 讘讛谉 讜讗诐 转讗诪专 诪讗讬 拽砖讛 诇讬讛 讜诇讗 讬讜爪讬讗谞讛 诇讞讜诇讬谉 讗诇讗 讬讘讬讗 讘讛诪讛 讗讞专转 讜讬讗诪专 讗诐 讝讜 注讜诇讛 讛专讬 讗谞讬 讙讜讝诇讛 讜讝讜 转讛讗 注讜诇讛 转讞转讬讛 讜讗诐 讛讬讗 拽讚砖讬诐 拽诇讬诐 讻讙讜谉 砖诇诪讬诐 讛讬讗 注爪诪讛 转讛讗 砖诇诪讬诐 讜诇讗 讬拽专讬讘 讗诇讗 讛讬讗 讜讗讞专转 诇注讜诇转 谞讚讘讛 讜讬砖 诇讜诪专 讚讗讬 讗驻砖专 诇诪讬注讘讚 讛讻讬 砖讛专讬 讬砖 诇住驻拽 讘讘讛诪讛 讝讗转 讛谞诪爪讗转 诪砖讜诐 讞砖砖转 讘讻讜专 讜诪注砖专 讚诇讗 讛讜砖讜讜 

专诪讘"谉

讛讻讗 讘讘讗 诇讞讜讘 讘讚诪讬讛诐 注住拽讬谞谉. 驻专砖"讬 讝"诇 讬讘讬讗 砖谞讬 讚诪讬诐 讗讞讚 诇注讜诇讛 讜讗讞讚 诇砖诇诪讬诐 讜讗诪专 讗诐 注讜诇讛 讛讬讗 诪讞讜诇诇转 注诇 讗诇讜. 讜讗拽砖讬' 讜拽讚讜砖转 讛讙讜祝 诪讬 诪转讞诇诇 讘诇讗 诪讜诐 讜讻谉 驻讬专砖 讛讗 讚讗诪专讬' 转讛讗 讘讛 专讘讬 讬讜讞谞谉 讜讻讬 讗讜诪专讬诐 诇讜 诇讗讚诐 讚讻诇 讘讛诪转 诪讝讘讞 讗住讜专 诇讞诇诇讛 转诪讬诪讛 讜转讬诪' 讛讜讗 讗诐 讘驻讚讬讜谉 讛讚讘专讬诐 讗诪讜专讬诐 讛讬讻讬 讗拽砖讬 诪讛讗 讚讗诪专讬' 讗讬谉 诪讜注诇 讗讞专 诪讜注诇 讚诪讬讬专讬 讘谞讛谞讛 讘砖诇 讛拽讚砖讜 诇注谞讬谉 诪注讬诇讛 讜诪讗讬 砖讬讬讻讛 谞诪讬 讘诪讝讬讚 讚专' 诪讗讬专 讜讘砖讜讙讙 讚专' 讬讛讜讚讛 讚诪转谞讬' 讚讗讬谞讛讜 诇讗讜 讘驻讚讬讜谉 诪讬讬专讬 讜讛讜讛 诇谉 诇讗转讜讬讬 讛讻讗 讛讗 讚讗诪' 讘注诇诪' (转诪讜专讛 诇"讘 注"讘) 讘讘注诇讬 诪讜诪讬谉 砖讬驻讚讜 讛讻转讜讘 诪讚讘专 讜讛讜诇"诇 讬讻讜诇 注诇 诪讜诐 注讜讘专 讜讻讜' 讜诇诪讬诪专 讚讗驻讬诇讜 驻讚讗谉 讗讬谞谉 驻讚讜讬讬谉.
讗诇讗 讛讻讬 驻讬专讜砖讜: 讘诪讬 砖讘讗 诇讬讛谞讜转 讘讛谉 讻讚讬 砖讬爪讗讜 诇讞讜诇讬谉 讜讬转讞讬讬讘 讘讚诪讬讛谉 砖讛专讬 诪注诇 讜讬注砖讛 诇讛诐 转拽谞讛 砖讬拽专讘讜 讜讛讬讬谞讜 讚讗拽砖讬谞谉 诇拽诪谉 讗讜诪专讬诐 诇讜 诇讗讚' 注诪讜讚 讜讞讟讗 讘砖讘讬诇 砖转讝讻讛 讻诇讜诪专 讜讻讬 讗讜诪专讬谉 诇讜 砖讬诪注讜诇 讘拽讚砖讬诐 讻讚讬 砖讬转讞讬讬讘 讘讚诪讬讛谉 讜讛讻讬 讗讬转' 讘讬专讜砖诇诪讬 (讘, 讝) 讗诪专讜 诇讜 诇专讘讬 讬讜讞谞谉 讜讻讬 讗讜诪专讬谉 诇讜 诇讗讚诐 爪讗 诪注讜诇 讘拽讚砖讬诐 讜讻讜':





专砖讘"讗

讛讻讗 讘讘讗 诇讞讜讘 讘讚诪讬讛谉 注住拽讬谞谉. 驻讬专砖 专砖"讬 注诇 讬讚讬 驻讚讬讜谉 砖诪讞诇诇 拽讚讜砖转讛 注诇 诪注讜转. 讜讗讬谞讜 诪讞讜讜专 讚讗讬 讘驻讚讬讜谉 拽讗诪专, 诪讗讬 砖讬讬讻讗 讘驻诇讜讙转讗 讚专' 诪讗讬专 讜专' 讬讛讜讚讛, 讚讗讬谞讛讜 诇讗讜 讘驻讚讬讜谉 拽讗 诪讬讬专讬, 讜注讜讚 诪讗讬 拽讗 诪拽砖讛 注诇讛 诪诪讜注诇 讗讞专 诪讜注诇, 讚讛讛讬讗 诇讗讜 讘驻讚讬讜谉 讛讬讗, 讜讛讜讛 诇讬讛 诇讗转讜讬讬 讛讗 讚讗诪专讬谞谉 讘注诇诪讗 (转诪讜专讛 诇讘, 讗. 诪谞讞讜转 拽讗, 讗) 讘讘注诇讬 诪讜诪讬谉 砖讬驻讚讜 讛讻转讜讘 诪讚讘专, 讬讻讜诇 讬驻讚讜 讘诪讜诐 注讜讘专 讻讜', 诇讜诪专 讚讗驻讬诇讜 驻讚讗讜诐 讗讬谞谉 驻讚讜讬讬谉, 讗诇讗 讘讘讗 诇讙讝诇谉 讜诇讛讜爪讬讗谉 诪专砖讜转 讛拽讚砖, 讻讚讬 诇讞讝讜专 讜诇讛转讞讬讬讘 诇讛拽讚砖 讘讻诇 诪讛 砖讗驻砖专 诇住驻拽 砖讙讝诇 诪谉 讛讛拽讚砖, 讜讛砖转讗 讛讜讬 讻注讬谉 驻诇讜讙转讗 讚专' 诪讗讬专 讜专' 讬讛讜讚讛, 讜讻注讬谉 诪讜注诇 讗讞专 诪讜注诇 讚谞转讻讜讜谉 诇讙讝讜诇 诪谉 讛讛拽讚砖 讜诇讛讜爪讬讗讜 诪专砖讜转讜 诇讙诪专讬, 讜讛讜讛 住讘讬专讗 诇讬讛 讛砖转讗 讚讗祝 注诇 驻讬 砖诪转讻讜讜谉 诇讛讜爪讬讗讜 诪专砖讜转 讛拽讚砖, 砖专讬, 讻讚讬 砖讬讝讻讛 诇讛讘讬讗 转讞转讬讛 诇讛拽讚砖 诪讛 砖讗驻砖专 诇住驻拽 讘讛, 讜讛讬讬谞讜 讚拽讗诪专 专' 讬讜讞谞谉 讜讻讬 讗讜诪专 诇讜 诇讗讚诐 注诪讜讚 讜讞讟讗 讻讚讬 砖转讝讻讛. 讜讙专住讬谞谉 讘讬专讜砖诇诪讬 (驻"讘, 讛"讝) 讗诪专 诇讬讛 专' 讬讜讞谞谉 讜讻讬 讗讜诪专讬诐 诇讜 诇讗讚诐 爪讗 讜诪注诇 讘拽讚砖讬诐 讻讚讬 砖转讝讻讛.
讜专"讞 驻讬专砖 讻讚讘专 专砖"讬, 讜讻谉 讛讬讗 讘讬专讜砖诇诪讬 讻讗谉 讘驻专拽讬谉, 讜讛讘讬讗讜 专"讞 讘驻讬专讜砖讬讜. 讜讙专住讬谞谉 讛转诐 专' 讛讜砖注讬讗 专讘讗 讗诪专 讘讘讗 诇讞讜讘 讘讚诪讬讛谉 讻讜', 讻讬爪讚 讛讜讗 注讜砖讛, 诪讜爪讬讗谉 诇讞讜诇讬谉 讜讞讜讝专 讜注讜砖讛 讗讜转谉 注讜诇讜转, 讜拽砖讬讗 讬砖 讞讟讗转 拽专讬讘讛 注讜诇讛, 讗诪专 专' 讞谞讬谞讗 转谞讗讬 讘讬转 讚讬谉 讛讜讗 注诇 讛诪讜转专讜转 砖讬拽专讘讜 注讜诇讜转, 讗诪专 诇讬讛 专' 讬讜住讬 诇专' 讬注拽讘 讘专 讗讞讗 讜讗讬谉 讝讛 诪讝讬讚, 讗诪专 诇讬讛 诪讻讬讜谉 砖转谞讗讬 讘讬转 讚讬谉 讛讜讗 讗讬谉 讝讛 诪讝讬讚, 讗诪专 专' 讝注讬专讬 讻诪讛 (讚转讬诪讗) [讚讗转 讗诪专] 转诪谉 (转谞讗讬 讘"讚 讛讜讗 注诇 讛诪讜转专讜转 砖讬拽专讘讜 注讜诇讜转 讻谉 讗转诪专 讛讻讗) 转谞讗讬 讘讬转 讚讬谉 讛讜讗 注诇 讛讗讜讘讚讜转 砖讬拽专讘讜 注讜诇讜转, 注讚 讻讗谉 讘讬专讜砖诇诪讬.



讜讛讗 转谞谉 讗讬谉 诪讜注诇 讗讞专 诪讜注诇 讘诪讜拽讚砖讬谉 讻讜'. 讜拽讗 住诇拽讗 讚注转讱 讛砖转讗 讚诪转谞讬转讬谉 专' 诪讗讬专 讛讜讗, 讚住转诐 诪转谞讬转讬谉 专' 诪讗讬专, 讜讗祝 注诇 讙讘 讚讗诪专讬谞谉 诇注讬诇 讚诇专' 诪讗讬专 讗讬谉 讛拽讚砖 诪转讞诇诇 讘砖讜讙讙 讗诇讗 诇注谞讬谉 讗讻讬诇讛 讘诇讘讚, 讜诪转谞讬转讬谉 讚讛讻讗 诪砖诪注 讚讗驻讬诇讜 讘专讜讻讘 诪注诇 讛专讗砖讜谉 诪讬讛讗 讘砖讗专 拽讚砖讬诐, 讚诪讚拽讗诪专 讗讬谉 诪讜注诇 讗讞专 诪讜注诇 诪砖诪注 讚专讗砖讜谉 诪注诇, 诇讗 拽砖讬讗 讚讛讗 驻专讬砖谞讗 诇注讬诇 讚诇讗讜 讚讜拽讗 讗讻讬诇讛, 讗诇讗 讛讜讗 讛讚讬谉 诇讻诇 砖讗专 讛谞讗讜转 讜诇讗驻讜拽讬 诪拽讞 讜诪诪讻专 讘诇讘讚, 讗讬 谞诪讬 讻专讘 讚讗诪专 诇注讬诇 讗讞讚 砖讜讙讙 讜讗讞讚 诪讝讬讚 诪转讞诇诇, 讜讻讚讘专讬 专砖"讬.





专讬讟讘"讗

转谞谉 讛转诐 讘讛诪讛 砖谞诪爪讗转 讻讜'. 讜讻诪讚转讛 诇讻诇 专讜讞 讻讜' 注讚 讗诪专 专讘讬 讗讜砖注讬讗 讛讻讗 讘讘讗 诇讞讜讘 讘讚诪讬讛谉 注住拽讬谞谉 驻讬专砖 专砖"讬 讝"诇 砖讘讗 诇讛转讞讬讬讘 讘讚诪讬诐 讻讚讬 诇讛讜爪讬讗诐 诇讞讜诇讬谉 讜注讜砖讛 诇讛诐 驻讚讬讜谉 注诇 砖谞讬 讚诪讬诐 讗讞讚 诇注讜诇讛 讜讗讞讚 诇砖诇诪讬诐 讜驻讬专砖 讛讗 讚讗拽砖讬谞谉 讜诇拽讚讜砖转 讛讙讜祝 诪讬 诪转讞诇诇 讻诇讜诪专 讛讬讗讱 谞驻讚讬转 讘诇讗 诪讜诐 讜讻谉 驻讬专砖 讛讗 讚诇拽诪谉 讚转讛讜 讘讛 专讘讬 讬讜讞谞谉 讜讻讬 讗讜诪专讬谉 诇讜 诇讗讚诐 砖讬讞讟讗 诇驻讚讜转 转诪讬诪讬诐 讚讛讗 讻诇 讘讛诪转 拽讚砖讬诐 讗住讜专 诇讞诇诇讛 转诪讬诪讬诐. 讜诇讗 谞讛讬专讗 讚讗讬 讘驻讚讬讜谉 注住拽讬谞谉 讛讬讻讬 诪讬讬转讬' 注诇讛 讛讗 讚专"诪 讚讗诪专 讛拽讚砖 讘诪讝讬讚 诪转讞诇诇 讚诪讬讬专讬 讘诪砖转诪砖 讜谞讛谞讛 讘砖诇 讛拽讚砖 讜转讜 讗讚驻专讻讬谞谉 诪讚转谞谉 讗讬谉 诪讜注诇 讗讞专 诪讜注诇 讘诪讜拽讚砖讬谉 讻讜' 讚诪讬讬专讬 讘谞讛谞讛 诪谉 讛讛拽讚砖 诇讬转讬讘 注诇讛 诪驻讚讬讜谉 讙讜驻讬' 讚讗诪专讬谞谉 讘注诇诪讗 讜讗诐 讘讘讛诪讛 讛讟诪讗讛 讜驻讚讛 讘注专讻讱 讘讘注诇讬 诪讜诪讬谉 砖谞驻讚讜 讛讻转讜讘 诪讚讘专 讬讻讜诇 讗驻讬诇讜 驻讚讗谉 注诇 诪讜诐 注讜讘专 转诇诪讜讚 诇讜诪专 讘讘讛诪讛 讻讜' 砖讗诐 驻讚讗讜诐 注诇 诪讜诐 注讜讘专 讗讬谞讛 驻讚讜讬' 讜注讜讚 诪讚转讛讬 专讘讬 讬讜讞谞谉 讜讻讬 讗讜诪专讬诐 诇讜 诇讗讚诐 注诪讜讚 讜讞讟讗 诪砖诪注 讚诇讻转讞诇讛 讛讜讗 讚讗住讜专 讗讘诇 讘讚讬注讘讚 诪注砖讬讜 拽讬讬诪讬谉 讜讗诇讜 驻讜讚讛 转诪讬诪讬谉 讗讬谉 驻讚讬讜谞讜 讻诇讜诐 讗诇讗 讛讻讬 驻讬专讜砖讗 讛讻讗 讘讘讗 诇讞讜讘 讘讚诪讬讛' 砖专讜爪讛 诇讬讛谞讜转 诇讛谉 讘诪讝讬讚 讜诇讙讝诇讛 诪讬讚 讛拽讚砖 讻讚讬 砖讬爪讗讜 诇讞讜诇讬' 讜诇讛转讞讬讬讘 诇讛拽讚砖 讘讻诇 诪讛 砖讬讜讻诇 诇住驻拽 砖讬讙讝诇讜 讜讞讬讬讘 诇讛讘讬讗 砖谞讬 讚诪讬诐 讗讞讚 诇讛转谞讜转 讘注讜诇讛 讜讗' 诇讛转谞讜' 讘砖诇诪讬诐 讜讛讬讬谞讜 讚讗诪专讬谞谉 讜专讘讬 诪讗讬专 讛讬讗 讚讗诪专 讛拽讚砖' 讘诪讝讬讚 诪转讞诇诇 讘谞讛谞讛 讘讜 讜驻专讻讬谞谉 讜拽讚讜砖转 讛讙讜祝 诪讬 诪转讞诇诇 讘谞讛谞讛 讻讜' 讘诪讝讬讚 讜讛转谞谉 讗讬谉 诪讜注诇 讗讞专 诪讜注诇 讘诪讜拽讚砖讬谉 讘诪转讻讜讬谉 诇讙讝讜诇 讞讜抓 诪讘讛诪讛 讜讻诇讬 砖专转 砖讗驻讬诇讜 讘诪转讻讜讬谉 诇讙讝讜诇 讬砖 讘讛诐 诪讜注诇 讗讞专 诪讜注诇 讜讗讬谞讜 讬讜爪讗 诇讞讜诇讬谉 拽住"讚 讚讻讬讜谉 讚诪转讻讜讬谉 诇讟讜讘讛 砖讛讜讗 诪讜转专 讜讗驻"讛 转讛讬 讘讛 专讘讬 讬讜讞谞谉 讜讻讬 讗讜诪专讬诐 诇讜 诇讗讚诐 砖讬砖转诪砖 讘拽讚砖讬诐 讘诪讝讬讚 讻讚讬 砖转讛讗 转拽谞讛 诇讗诇讜 砖讬拽专讘讜 讛讗 讜讚讗讬 讗住讜专 诇注砖讜转 讻谉 诇讻转讞诇讛 讜讻谉 讗诪专讜 讘讬专讜砖诇诪讬讬 讜讻讬 讗讜诪专讬诐 诇讜 诇讗讚诐 爪讗 讜诪注讜诇 讘拽讚砖讬' 讻讚讬 砖转讝讻讛 讗诇诪讗 讘诪讜注诇 讘拽讚砖讬诐 诇讬讛谞讜转 讘讛谉 讗讬讬专讬谞谉 讜讛专讬 讝讛 谞讻讜谉:



讗讬诪讜专 讚砖诪注转 诇讛 诇专讘讬 诪讗讬专 讘拽讚砖讬 拽讚砖讬诐. 驻讬专讜砖 讚住转诐 讛拽讚砖 讛讬讬谞讜 拽讚砖讬 拽讚砖讬诐 讗讬 谞诪讬 拽讚讜砖转 讚诪讬诐 砖讛诐 讻诇诐 诇讙讘讜讛 讜砖讬讬讻讛 诪注讬诇讛 讘讻诇讛讜 讚讗诇讜 拽讚砖讬诐 拽诇讬诐 专讜讘讗 诇讛讚讬讜讟 讚诇讗 砖讬讬讻讗 讘讬讛 诪注讬诇讛 讜讛砖转讗 拽住"讚 讚讻讬讜谉 砖讬砖 诇讜 讞诇拽 讘拽讚砖讬诐 拽诇讬诐 讻砖诪转讻讜讬谉 诇讙讝讜诇 诇讗 讞砖讬讘 讻诪讜爪讬讗讜 诪专砖讜转 讛拽讚砖 讜诪讜诇讬讻讜 诇专砖讜转 讘注诇讬诐:





讛诪讗讬专讬

讘讛诪讛 砖谞诪爪讗转 讞讜抓 诇讬专讜砖诇诐 讜拽专讜讘 诇讛 诇讗讬 讝讛 专讜讞 砖讘讛 讻诪讚转 讬专讜砖诇诐 诇诪讙讚诇 注讚专 讗讜 驻讞讜转 诪讻谉 讜讗讬谉 诇讛 讘注诇讬诐 讞讝拽转讛 诪讬专讜砖诇诐 讬爪讗讛 讜专讜讘 讘讛诪讜转 讛讬讜爪讗讜转 诪砖诐 拽讚砖讬诐 讜讬砖 诇住驻拽 讗转 讝讜 讘讻诇 讝讘讞 砖讛讬讗 专讗讜讬讛 诇讜 讜爪专讬讱 砖转讚注 砖讗专讘注讛 诪讬谞讬 拽专讘谉 讛诐 注讜诇讛 讜讗砖诐 讞讟讗转 讜砖诇诪讬诐 砖诇砖讛 诪讛诐 诇爪讘讜专 讜讛诐 注讜诇讛 讜讞讟讗转 讜砖转讬 讻讘砖讬 注爪专转 诇砖诇诪讬诐 砖讗讬谉 诇爪讘讜专 砖诇诪讬诐 讗诇讗 讗诇讜 讜讛诐 讛谞拽专讗讬诐 讝讘讞讬 砖诇诪讬 爪讘讜专 讜讛讬讞讬讚讬诐 讘讗诇讜 讛砖诇砖 专"诇 注讜诇讛 讜讞讟讗转 讜砖诇诪讬诐 讜注讜讚 讘讗砖诐 讜讬砖 诇讬讞讬讚讬诐 注讜讚 砖诇砖讛 拽专讘谞讜转 讬讚讜注讬诐 讜讛诐 讘讻讜专 讜诪注砖专 讜驻住讞 讜砖诇砖转谉 讘讻诇诇 砖诇诪讬诐 讜讻谉 爪专讬讱 砖转讚注 砖讛注讜诇讛 讘讗讛 诪讻诇 讞诪砖转 讛诪讬谞讬谉 讛专讗讜讬讬诐 诇拽专讘谉 砖讛诐 讗' 讛讘拽专 讘' 讛爪讗谉 砖讘讻诇诇讛 讛讻讘砖 讜讛讗讬诇 讙' 注讝讬诐 讘讻诇诇诐 讛砖注讬专 讚' 转讜专讬诐 讛' 讘谞讬 讬讜谞讛 讗讘诇 讻诇 砖讘讗讛 诪谉 讛讘讛诪讜转 讗讬谞讛 讘讗讛 讗诇讗 诪谉 讛讝讻专讬诐 驻注诪讬诐 讘讙讚讜诇讬诐 驻注诪讬诐 讘拽讟谞讬诐 讜讻谉 讛讞讟讗转 讘讗 诪讻诇 讞诪砖转 讛诪讬谞讬谉 讗诇讗 砖讗祝 讻砖讘讗讬诐 诪谉 讛讘讛诪讛 讘讗讬谉 驻注诪讬诐 讝讻专 驻注诪讬诐 谞拽讘讛 驻注诪讬诐 讘讙讚讜诇讬诐 驻注诪讬诐 讘拽讟谞讬诐 讜讞讟讗转 砖诇 讬讞讬讚 诇注讜诇诐 谞拽讘讛 讘转 砖谞转讛 讞讜抓 诪砖注讬专 谞砖讬讗 讜驻专 讻讛谉 诪砖讬讞 讜驻专 讻讛谉 讙讚讜诇 讘讬讜诐 讛讻驻讜专讬诐 讜砖诇 爪讘讜专 诇注讜诇诐 讝讻专讬诐 讜讛讗砖诐 诇注讜诇诐 诪谉 讛爪讗谉 驻注诪讬诐 讘讙讚讜诇讬诐 专"诇 讗讬诇 讜驻注诪讬诐 讘拽讟谞讬诐 专"诇 讻讘砖 讜讗讬谞讜 讘讗 讗诇讗 诪谉 讛讝讻专讬诐 讜讛砖诇诪讬诐 讘讗讬诐 讘讻诇 诪讬谞讬 讛讘讛诪讛 讘讝讻专讬诐 讜讘谞拽讘讜转 讘讙讚讜诇讬诐 讜讘拽讟谞讬诐 诪注转讛 讻讬爪讚 讛讜讗 注讜砖讛 讘讘讛诪讛 讛谞诪爪讗转 讗诐 讛讬讗 谞拽讘讛 讜讘转 砖谞转讛 讛专讬 讛讬讗 专讗讜讬讛 诇讞讟讗转 讻讚讻转讜讘 注讝 讘转 砖谞转讛 诇讞讟讗转 讜砖诪讗 讛讬讗 讗讞转 诪谉 讛讞讟讗讜转 讛诪转讜转 讜转专注讛 注讚 砖转诪讜转 讜讛讜讗 砖讗诪专讜 讻讜谞住讛 诇讻讬驻讛 讜讛讬讗 诪转讛 诪讗诇讬讛 讜讻谞讬住转 讻讬驻讛 诇讗讜 讚讜拽讗 讗讜 砖诪讗 讻讬驻讛 讛讬转讛 砖诐 诪讬讜讞讚转 诇讻讱 讛讬转讛 谞拽讘讛 讜讘转 砖转讬诐 讛专讬 讬爪讗讛 诪住驻拽 讞讟讗转 砖讗讬谉 讞讟讗转 讬讞讬讚 讗诇讗 讘转 砖谞讛 讜讻谉 讬爪讗讛 诪住驻拽 注讜诇讛 讜讗砖诐 砖讗讬谉 讗诇讜 讘讗讬诐 讗诇讗 讝讻专 讗诐 讻谉 注诇 讻诇 驻谞讬诐 砖诇诪讬诐 讛诐 讜讗讬谉 讻讗谉 住驻拽 讗诇讗 讗诐 讛诐 砖诇诪讬诐 驻砖讜讟讬诐 讘诇讗 转讜讚讛 讗讜 砖诇诪讬 转讜讚讛 诪注转讛 讬讘讬讗 讗讜转讛 砖诇诪讬诐 讜讬讘讬讗 注诪讛 诇讞诐 砖诪讗 转讜讚讛 讛讬讗 讛讬讛 讝讻专 讗诐 讘谉 砖转讬 砖谞讬诐 讛专讬 讛讜讗 讘住驻拽 讗砖诐 砖诇 讙讝讬诇讜转 讗讜 砖诇 诪注讬诇讜转 讗讜 砖诇 砖驻讞讛 讞专讜驻讛 砖讛讜讗 讘讗 讗讬诇 讘谉 砖转讬 砖谞讬诐 讜讛专讬 讗讬谉 讗砖诐 讘讗 谞讚讘讛 讜转专注讛 注讚 砖转诪讜转 讜讗诐 讛讬讛 讘谉 砖谞讛 讬爪讗 诇讜 诪住驻拽 讗砖诐 砖讗注"驻 砖讗砖诐 诪爪讜专注 讜谞讝讬专 讘谞讬 砖谞讛 讗讬谉 讞讜砖砖讬谉 诇讗诇讜 砖讗讬谞谉 诪爪讜讬讬谉 讜诇讻诇 砖讗讬谞讜 诪爪讜讬 讗讬谉 讞讜砖砖讬谉 讻讚专讱 砖讗讬谉 讞讜砖砖讬谉 诇砖诇 爪讘讜专 讜诇谞砖讬讗 讜诪砖讬讞 讜讻讛谉 讙讚讜诇 诇注讜诇诐 讗祝 讘讘讛诪讛 讛专讗讜讬讛 诇讛诐 讜诪讻诇 诪拽讜诐 讬砖 讻讗谉 住驻拽 注讜诇讛 讗讜 住驻拽 砖诇诪讬诐 讜讛讬诇讻讱 讛讬讗 注爪诪讛 讗讬 讗驻砖专 诇讬拽专讘 讜讗讬谉 讻讗谉 讚专讱 讘讘讗 诇讞讜讘 讘讚诪讬讛谉 专"诇 讘讚诪讬 讗讜转讛 讘讛诪讛 诇讜诪专 砖讬驻专讬砖 讗讞专转 转讞转讬讛 讜讛讬讗 转爪讗 诇讞诇讬谉 讜砖讬讘讗 诇驻讚讜转讛 注诇 讚专讱 讝讛 砖讬讞诇诇 拽讚砖转讛 注诇 诪注讜转 讜砖讬讘讬讗 砖转讬 讘讛诪讜转 讜讬转谞讛 讗诐 诪注讜转 讛诇诇讜 讚诪讬 注讜诇讛 讝讜 注讜诇讛 转讞转讬讛 讜讞讘专转讛 谞讚讘讛 讜讗诐 砖诇诪讬诐 讝讜 砖诇诪讬诐 讜讞讘专转讛 谞讚讘讛 砖讗讬谉 转诪讬诪讬诐 谞驻讚讬谉 讜讗讬谉 讗讜诪专讬诐 诇讜 注诪讜讚 讜讞讟讗 诇驻讚讜转 转诪讬诪讬诐 讘砖讘讬诇 砖转讝讻讛 诇讛拽专讬讘 砖转讬 讘讛诪讜转 讗诇讗 讻讬爪讚 讛讬讗 注讜砖讛 诪谞讬讞讜 注讚 砖讬讜诪诐 讜诪讘讬讗 砖转讬 讘讛诪讜转 转讞转讬讜 讜诪转谞讛 讗诐 讝讜 注讜诇讛 讝讜 转讞转讬讛 讜讞讘专转讛 砖诇诪讬诐 讜讗诐 讝讜 砖诇诪讬诐 讝讜 转讞转讬讛 讜讝讜 注讜诇讛 讜诪拽专讬讘 讗讞讚 砖诇诪讬诐 注诐 诇讞诪讬 转讜讚讛 讜讗讞讚 注讜诇讛 讜讛谞诪爪讗 讬讗讻诇 讘诪讜诪讜 讜讗讬谉 注讜讚 诇讞讜砖 砖诪讗 讘讻讜专 讗讜 诪注砖专 讛讬讛 砖讗祝 讗诇讜 谞讗讻诇讬诐 讛诐 讘诪讜诪诐 讜讻谉 讗讬谉 诇讞讜砖 诇驻住讞 砖讗诐 讘讝诪谞讜 讛讜讗 讛讻诇 谞讝讛专讬谉 讘讜 讜讗诐 诇讗讞专 讝诪谞讜 讛讜讗 讛专讬 讗祝 讛讜讗 砖诇诪讬诐:



讻诇 砖讗讬谞讜 拽讚讜砖 拽讚砖转 讛讙讜祝 讗诇讗 拽讚砖转 讚诪讬诐 讻讙讜谉 拽讚砖讬 讘讚拽 讛讘讬转 诪讻讬讜谉 砖诪注诇 讘讜 讗讞讚 讬爪讗 诇讞诇讬谉 讜讛谞讛谞讛 讗讞专讬讜 驻讟讜专 讗讘诇 讻诇 砖讛讜讗 拽讚讜砖 拽讚砖转 讛讙讜祝 讗讬谞讜 讬讜爪讗 诇讞诇讬谉 讜讬砖 讘讜 诪讜注诇 讗讞专 诪讜注诇 专"诇 砖讗注"驻 砖谞讛谞讛 讘讜 讗讞讚 讜诪注诇 讗祝 讛谞讛谞讛 讗讞专讬讜 诪注诇 讜讛讜讗 砖讗诪专讜 讗讬谉 诪讜注诇 讗讞专 诪讜注诇 讘诪讜拽讚砖讬谉 讗诇讗 讘讛诪讛 讜讻诇讬 砖专转 专"诇 讘讛诪讛 转诪讬诪讛 讛拽讚讜砖讛 诇诪讝讘讞 讜讻诇讬 砖专转 砖讛诐 拽讚讜砖讬谉 拽讚砖转 讛讙讜祝 讻讬爪讚 讛讬讛 专讜讻讘 注诇 讙讘讬 讘讛诪讛 讝讜 砖讗注"驻 砖讗讬谉 讘讛诪转 拽专讘谉 专讗讜讬讛 诇专讻讬讘讛 诪讻诇 诪拽讜诐 专讜讻讘讬谉 注诇讬讛 诇驻注诪讬诐 讚专讱 讗专注讬 讗讜 砖谞讛谞讛 讘讛 注诇 讗讬 讝讛 爪讚 讜讘讗 讞讘专讜 讗讞专讬讜 讜专讻讘 讗讜 谞讛谞讛 讘讗讬 讝讛 爪讚 讻诇谉 诪注诇讜 讜讬转讘讗专 讘转讜住驻转讗 讗驻讬诇讜 讛讜爪讬讗讛 讜讛拽谞讛 诇讗讞专 讻讙讜谉 砖谞转谞讛 诇讞讘专讜 讜讞讘专讜 诇讞讘专讜 讜讻谉 讛讬讛 砖讜转讛 讘讻讜住 砖诇 讝讛讘 讘讞讝拽转 砖讛讜讗 砖诇 讞诇讬谉 讜讘讗 讞讘专讜 讜砖转讛 讗讞专讬讜 讻诇谉 诪注诇讜 讜讙讚讜诇讬 讛诪讞讘专讬诐 驻讬专砖讜 诪砖谞讛 讝讜 专"诇 讗讬谉 诪讜注诇 讗讞专 诪讜注诇 讘拽讚砖讬 讘讚拽 讛讘讬转 讜讛注谞讬谉 诇讚注转诐 砖诇讗 讗诪专讜 讘拽讚砖讬 讘讚拽 讛讘讬转 砖讗讬谉 讘讛诐 诪讜注诇 讗讞专 诪讜注诇 讗诇讗 讻砖讛讜爪讬讗讜 讜讛拽谞讛讜 诇讗讞专 讗讘诇 讻诇 砖诇讗 讛拽谞讛讜 诇讗讞专 讗诇讗 砖谞讛谞讛 讘讜 讜驻讙诪讜 讜讘讗 讞讘专讜 讗讞专讬讜 讜谞讛谞讛 讘讜 讜驻讙诪讜 砖谞讬讛诐 诪注诇讜 讜注诇 讝讜 讗诪专讜 砖讗讬谉 诪注讬诇讛 讗讞专 诪注讬诇讛 讗诇讗 讘讘讛诪讛 专"诇 讛诪讜拽讚砖转 诇讘讚拽 讛讘讬转 讻讙讜谉 讘讛诪讛 讟诪讗讛 讜讻诇讬 砖专转 专"诇 讻诇讬 转砖诪讬砖 讻讘讛诪讛 讻讙讜谉 专讻讘 注诇 讛讞诪讜专 讜谞讛谞讛 讘驻专讜讟讛 讜驻讙诐 讜讘讗 讞讘专讜 讜专讻讘 讜谞讛谞讛 讜驻讙诐 讗讘诇 讗诐 谞转谞讜 诇讜 讗讜 诪讻专讜 讗讜 砖讻专讜 讬爪讗 诇讞诇讬谉 讜诇讗 诪注诇 讗诇讗 讛专讗砖讜谉 讜讘讻诇讬诐 讻讙讜谉 砖讘拽注 讘拽专讚讜诐 讜谞讛谞讛 讘驻专讜讟讛 讜驻讙诪讜 讜讘讗 讞讘专讜 讗讞专讬讜 讜讘拽注 讘讛 讜谞讛谞讛 讘讜 讜驻讙诪讜 讻诇谉 诪注诇讜 讜讗诐 谞转谞讜 讗讜 诪讻专讜 专讗砖讜谉 诪注诇 讜讻谉 讗诐 砖转讛 讘讻讜住 砖诇 讝讛讘 讜谞讛谞讛 讘讜 讘驻专讜讟讛 讜讘讗 讞讘专讜 讗讞专讬讜 讜砖转讛 讜谞讛谞讛 讘讜 讘驻专讜讟讛 砖谞讬讛诐 诪注诇讜 讜谞住诪讻讜 讘讚讘专 讝讛 注诇 讛转讜住驻转讗 砖讻转讜讘 讘讛 注谞讬谉 讝讛 砖诇 讘拽注 讘拽专讚讜诐 讜讻讜' 讜住讜讙讬讗 讝讜 诪讜讻讞转 砖诇讗 讻讚讘专讬讛诐 砖讗诪专讜 讘讛 讜拽讚砖转 讛讙讜祝 诪讬 诪讬转讞诇讗 讜讻讜' 讜讛转谞谉 讜讻讜' 讜讻谉 砖讛讜讝讻专讜 讘讛 讻诇讬 砖专转 讜诇砖讜谉 讝讛 诇讗 讛讜讝讻专 诇注讜诇诐 诇砖讗专 讻诇讬 转砖诪讬砖 讜讗注"驻 砖讗讬谉 讘讛诪讛 讛专讗讜讬讛 诇拽专讘谉 讘转 专讻讬讘讛 诪讻诇 诪拽讜诐 讗讬驻砖专 诇专讻讜讘 注诇讬讛 诇驻注诪讬诐 讚专讱 注专讗讬 讻讙讜谉 诇注讘讜专 讗转 讛谞讛专 讜讻讬讜爪讗 讘讜 讜讘讘讛诪讛 讙住讛 讻讙讜谉 砖讜专 讜驻专讛 讛讗 拽讚砖讬 讘讚拽 讛讘讬转 讻诇 砖谞讛谞讛 讗注"驻 砖诇讗 驻讙诐 讘讚讘专 砖讗讬谉 驻讙诐 讘讛谞讗转讜 讻讙讜谉 讛诪砖转诪砖 讘讻诇讬 讝讛讘 讗讜 砖谞讛谞讛 讜驻讙诐 讘砖讜讛 驻专讜讟讛 讘讚讘专 砖讛谞讗转讜 讘驻讙诐 讗讬谉 诪注讬诇讛 讗讞专讬讜 讜讛转讜住驻转讗 讻谞讙讚 讛转诇诪讜讚 砖诇谞讜 讜讗讬谉 住讜诪讻讬谉 注诇讬讛 讜讻讘专 讛讗专讬讻讜 讘注谞讬谉 讝讛 讙讚讜诇讬 讛诪讙讬讛讬诐 讜讗祝 讘讛诪讛 拽讚讜砖讛 拽讚砖转 讛讙讜祝 讬砖 讗讜诪专讬诐 砖讘讛讜爪讗讛 诪专砖讜转讜 专"诇 谞转讬谞讛 诪讞讘专讜 诇讞讘专讜 诇讗 诪注诇 讗诇讗 讛专讗砖讜谉 讜讘讝讜 诪讬讛讗 谞专讗讬谉 讚讘专讬 讛转讜住驻转讗 砖讻诇诐 诪注诇讜 讻诪讜 砖讻转讘谞讜 讜讬砖 诪驻专砖讬谉 讗讬谉 诪讜注诇 讗讞专 诪讜注诇 讘诪讜拽讚砖讬谉 讗诇讗 讘讛诪讛 讜讻讜' 诇诪注讟 讗祝 拽爪转 讚讘专讬诐 砖讘拽讚砖转 讛讙讜祝 讻讙讜谉 注爪讬 讛诪注专讻讛:

讙诪专讗 讘讘讗 诇讞讜讘 讘讚诪讬讛谉. 驻讬专砖"讬 讚讻讱 驻讚讬讬讛 讚诪讬讬转讬 砖谞讬 讚诪讬诐 讜诪讞诇诇 讛讘讛诪讛 讘转谞讗讬 讛讗' 注讜诇讛 讜讛讗' 砖诇诪讬诐 讜诇讗 谞讛讬专讗 讚讛讗 诇讗 砖讬讬讱 诪讬讚讬 诇驻诇讜讙转讗 讚专"诪 讜专' 讬讛讜讚讛 讛讬诇讻讱 谞专"诇 讘讘讗 诇讞讜讘 讘讚诪讬讛谉 讛讬讬谞讜 砖讘讗 诇讙讝讜诇 讘讛诪讛 讝讜 诪谉 讛讛拽讚砖 讜诇讛讜爪讬讗讛 诪专砖讜转讜 讻讚讬 诇讛转讞讬讬讘 诇讛拽讚砖 讻诇 诪讛 砖谞讜讻诇 诇住驻拽 砖讙讝诇 讜讛砖转讗 讛讜讬 讻注讬谉 驻诇讜讙转讗 讚专"诪 讜专' 讬讛讜讚讛 讚驻诇讬讙讬 讘诪转讻讜讬谉 诇讙讝讜诇 诪谉 讛讛拽讚砖 讗诐 诪转讞诇诇 讗讜 诇讗 讜讗转讬 谞诪讬 砖驻讬专 讛讗 讚驻专讬讱 讜拽讚讜砖转 讛讙讜祝 诪讬 诪转讞诇讗 讜讛转谞谉 讗讬谉 诪讜注讬诇 讗讞专 诪讜注讬诇 讚诪讬讬专讬 砖谞转讻讜讜谉 诇讛讜爪讬讗 讛讚讘专 诪专砖讜转 讘注诇讬讜 讚讘谞讛谞讛 讙专讬讚讗 讬砖 诪讜注讬诇 讗讞专 诪讜注讬诇 讗驻讬诇讜 讘拽讚讜砖转 讚诪讬诐 讻讚驻"诇 讜拽住讘专 专' 讗讜砖注讬讗 讚讗注"驻 讚诪转讻讜讬谉 诇讙讝讜诇 诪谉 讛拽讚砖 诪"诪 砖专讬 讻讬讜谉 砖诪转讻讜讬谉 诇砖诐 砖诪讬诐 讻讚讬 诇注砖讜转 转拽谞讛 诇讛拽专讬讘 讻诇 讛住驻讬拽讜转 讜诇专' 讬讜讞谞谉 诇讗 诪讬住转讘专 诇讬讛 讛讻讬 诇驻讬 砖讗讬谉 讗讜诪专 诇讗讚诐 注诪讜讚 讜讞讟讗 讘砖讘讬诇 砖转讝讻讛:



讛讛讬讗 专' 讬讛讜讚讛 讛讬讗 讜讻讜'. 讙诐 讛诪拽砖讛 讬讚注 诪注讬拽专讗 讚专' 讬讛讜讚讛 讛讬讗 讚讻专"诪 诇讗 诪转讜拽诪讗 讚讻讬讜谉 讚住"诇 讚讘砖讜讙讙 讗讬谉 诪转讞诇诇 讗"讻 诪砖讻讞转 诇讛 诪讜注讬诇 诪讜注讬诇 讗讞专 诪讜注讬诇 讗驻讬' 讘拽讚讜砖转 讚诪讬诐 讗祝 讗诐 谞转讻讜讜谉 诇讙讜讝诇讛 砖讛专讬 讘砖讜讙讙 讗讬谞讛 讬讜爪讗讛 诇讞讜诇讬谉 讜诪注讬诇讛 讗讬讻讗 诪砖讜诐 讚拽讗 诪转讛谞讬:



讘拽讚砖讬诐 拽诇讬诐 诪讬 砖诪注转 诇讬讛 讚讻讬讜谉 砖讬砖 诇讜 讞诇拽 讘讛诐 诇讗 讞砖讬讘 讻诪讜 诪讜爪讬讗讜 诪专砖讜转 讘注诇讬讜 讜诪讻谞讬住讜 诇专砖讜转 讗讞专转 讜讗"转 诪讗讬 拽' 诇讬讛 讗驻讬' 讗讬 拽讚讜砖转 讛讙讜祝 诇讗 诪讬转讞诇讗 讘拽讚砖讬诐 拽诇讬诐 诪"诪 讬砖 转拽谞讛 诇讚讘专 讚讝讻专讬诐 砖讬诪爪讗讜 讬讻讜诇讬谉 诇讬拽专讘 讝讘讞讬 砖诇诪讬诐 诐 注诇 转谞讗讬 讗诐 注讜诇讜转 讛谉 讛专讬 诪转讻讜讬谉 诇讙讝讜诇 讜讞讜讝专 讜诪砖诇诐 注讜诇讜转 讗讞专讜转 转讞转讬讛谉 讜讛诐 注爪诪谉 讬讛讜 砖诇诪讬 谞讚讘讛 讜讗诐 砖诇诪讬诐 讛讬讜 讛谞讱 注讜诇讜转 讬讛讬讜 谞讚讘讛. 讜注讜讚 转讬' 谞讬讞讜砖 讚讬诇诪讗 讘讻讜专 讜诪注砖专 谞讬谞讛讜 讚诇讗 砖讬讬讱 讘讛讜 讞讬诇讜诇 讚讘讻讜专 拽讚讜砖转讜 诪专讞诐 讜诪注砖专 谞诪讬 诪讗诇讬讜 拽讚讜砖 讜爪"诇 讚诇讛讗讬 砖讬谞讜讬讗 谞诪讬 讚讘讗 诇讞讜讘 讘讚诪讬讛谉 诇注讜诇诐 爪专讬讱 诇讛诪转讬谉 诇讘讛诪讛 注讚 砖转讜诪诐 讜转讗讻诇 讘转讜专转 讘讻讜专 讜诪注砖专 讗诇讗 讚诇讛讱 砖讬谞讜讬讬讗 讬讻讜诇 诇讛驻拽讬注 讻诇 住驻拽 拽讚讜砖讛 砖注诇讬讛 讘诇讗 诪讜诐 讛讬诇讻讱 讙诐 拽讚讜砖转 砖诇诪讬诐 爪专讬讱 诇讛驻拽讬注 诪诪谞讛:

讜专讘讬 诪讗讬专 讛讬讗 讚讗诪专 讛拽讚砖 讘诪讝讬讚 诪转讞诇诇 拽砖讬讗 诇讬 讗诪讗讬 讗讜拽讬 诇讛 讻专讘讬 诪讗讬专 讜诇讗 讻专讘讬 讬讛讜讚讛 谞讛讬 讚讗诪专 专讘讬 讬讛讜讚讛 讚讗讬谉 讛拽讚砖 诪转讞诇诇 讘诪讝讬讚 讻砖诪讜爪讬讗讜 诇爪专讻讜 讗讘诇 诇爪讜专讱 讛拽讚砖 讗讬谞讜 诪转讞诇诇 讘转讬诪讗 讜讛讗 讗诐 爪专讬讱 诇诪讻讜专 砖讜诐 讞驻抓 砖诇 讛拽讚砖 诪讜讻专讜 讜讬讜爪讗 诇讞讜诇讬' 讜讻谉 讗诐 爪专讬讱 诇拽谞讜转 砖讜诐 讞驻抓 诇讛拽讚砖 拽讜谞讬谉 讘讚诪讬 讛拽讚砖 讜讬讜爪讗讬谉 诇讞讜诇讬谉 讜讛讻讬 谞诪讬 诇爪讜专讱 讛拽讚砖 讛讜讗 砖诪讞诇诇 讘讚诪讬' 讜诪讘讬讗 讘讛谉 注讜诇讛 讜砖诇诪讬诐. 讜讬砖 诇讜诪专 讚诇讛讻讬 谞拽讟 讜专讘讬 诪讗讬专 讛讬讗 诪砖讜诐 讚讛驻专讝讛 讙讚讜诇讛 拽讗诪专 专讘 讗讜砖注讬讗 砖讬讛讜 转诪讬诪讬谉 谞驻讚讬谉 讜诪砖讜诐 讛讻讬 拽讗诪专 讜专讘讬 诪讗讬专 讛讬讗 讚讻讬 讛讬讻讬 讚讗砖讻讞谉 讚讛驻专讬讝 专讘讬 诪讗讬专 讘拽讚砖讬 讘讚拽 讛讘讬转 诇讜诪专 讛拽讚砖 讘诪讝讬讚 诪转讞诇诇 砖讗注"驻 砖诇讗 诪注诇 讜谞诪爪讗 砖讗讬谉 诪注砖讛讜 讻诇讜诐 讜讗驻讬诇讜 讛讻讬 讗诪专 讚讬爪讗 诇讞讜诇讬谉 讛"讛 讛讻讬 讬砖 诇讜诪专 砖讛驻专讬讝 讙诐 讘拽讚砖讬 诪讝讘讞:



讗讬谉 诪讜注讬诇 诇讗讞专 诪讜注讬诇 讘诪讜拽讚砖讬诐 驻讬专砖 砖讗诐 专讻讘 注诇 讞诪讜专 砖诇 诪讜拽讚砖讬谉 讜谞讛谞讛 诪诪谞讜 砖讜讛 驻专讜讟讛 讬爪讗 诇讞讜诇讬谉 讜讞讬讬讘 诇砖诇诐 讻诇 拽专谉 讛讞诪讜专 讜讞讜诪砖讜 砖讻讘专 讛讜讗 砖诇讜 讛诇讻讱 讞讘讬专讜 诇讗 诪注诇:



讛讛讬讗 专讘讬 讬讛讜讚讛 讛讜讗 驻讬专砖 讚讗讬 诇专"诪 讻讱 讛讬讗 讘讛诪转 讘讚拽 讛讘讬转 讻诪讜 讘讛诪转 诪讝讘讞 砖讻讬讜谉 砖讗讬谉 讛拽讚砖 诪转讞诇诇 讘砖讜讙讙 讻诇 讛谞讛谞讬谉 诪诪谞讛 讘砖讙讙讛 诪注诇讜:





诪讛专砖"讗 - 讞讬讚讜砖讬 讛诇讻讜转

讘讚"讛 讗诪专 专讘 讗讜砖注讬讗 讻讜' 讻诇 讛住驻拽 砖注诇讬讛 讜专讜爪讛 诇讛讜爪讬讗讛 诇讞讜诇讬谉 讻讜' 注讻"诇 讗注"讙 砖讘转讬拽讜谉 讝讛 诇讛转讞讬讬讘 讘讚诪讬讛 砖诇 注讜诇讛 讜砖诇诪讬诐 诇讗 讛讜爪讬讗讛 诇讙诪专讬 诇讞讜诇讬谉 诇讗讜讻诇讛 注讻砖讬讜 诪砖讜诐 讞砖砖转 讘讻讜专 讜诪注砖专 讻讚诇拽诪谉 诪"诪 讛讜爪讬讗讛 诇讞讜诇讬谉 注讻砖讬讜 诪住驻讬拽讜转 讛诇诇讜 诇讛讬讜转 讞讜诇讬谉 讙诪讜专讬诐 讻砖讬诪讜诪诐 讜拽"诇:


讘讗"讚 砖谞转讻讜讬谉 诇讙讜讝诇讛 讻讜' 讜诇砖谞讜转 讘讛 讜讘讻讛"讙 砖专讬 讜讗讞专 砖讛讜爪讬讗讛 诇讞讜诇讬谉 讻讜' 注讻"诇 讜专"诇 讚讜讚讗讬 讗住讜专 诇讙讝讜诇 讛拽讚砖 讗诇讗 讚讛讻讗 讛转讬专讜 讞讻诪讬诐 诇讙讝讜诇 讻讚讬 诇讛讜爪讬讗讛 诪讬讚讬 讛拽讚砖 讜诇讗 讬诪注诇讜 讘讛 讜讻"讛 讘转"讬 讜诪砖讜诐 讚讛砖转讗 诇驻讬专讜砖 讛转讜住驻讜转 诇讗 讛讜讛 讗讬爪讟专讬讱 诇讬讛 诇讞讜讘 讘讚诪讬诐 讚讛讗 讘讙讜讝诇讛 诪谉 讛拽讚砖 讬爪讗转 诇讞讜诇讬谉 讜讗讛讗 拽讗诪专讬 讚讗讞专 砖讛讜爪讬讗讛 诇讞讜诇讬谉 讘讙讝诇讛 注诇讛 讙诐 讘讚注转讜 诇讞讜讘 讻讜' 讜讻讚讬 砖讬转讻驻专讜 讛讘注诇讬诐 诪讬讚讬 住驻拽讗 讗诐 注讜诇讛 讗诐 砖诇诪讬诐 讜专讘讬 讬讜讞谞谉 驻专讬讱 诇讬讛 诇拽诪谉 讜讻讬 讗讜诪专 诇讜 诇讗讚诐 讞讟讗 讻讜' 讚讛讬讬谞讜 砖讬讙讝讜诇 讛讘讛诪讛 诇讻转讞讬诇讛 诪谉 讛讛拽讚砖 讻讚讬 砖转讝讻讛 诇转拽谉 住驻讬拽讗 讗诐 诇讘讛诪讛 砖诇讗 讬诪注诇讜 讘讛 讜讗诐 诇讘注诇讬诐 砖讬转讻驻专讜 讜诪讛专砖"诇 谞讚讞拽 诇拽诪谉 讘讚讘专讬讛诐 讜诇讗 讬讚注谞讗 诪讬 讛讻专讬讞讜 诇讻讱 讜拽"诇:


讘讚"讛 讗讬谉 诪讜注诇 讻讜' 讚讛讗 讚讗诪专讬谞谉 讛讻讗 讻讜' 讜讗讝 讛讜讗 诪转讻讜讬谉 诇讙讜讝诇讛 讛讬讻讗 讚谞转谞讜 诇讞讘讬专讜 讻讜' 注讻"诇 讛讜讗 诪讙讜诪讙诐 讚转专转讬 诇诪讛 诇讬 讚讛讗 讛讻讗 讘讘讗 诇讞讜讘 讘讚诪讬讛诐 住讙讬 讘诇讗 谞转谞讜 诇讞讘讬专讜 讜讻谉 讘谞转谞讜 诇讞讘讬专讜 住讙讬 讗驻讬' 讻住讘讜专 砖讛讬讗 砖诇讜 讻诪"砖 讛转讜住驻讜转 诇拽诪谉 讗讛讱 讚转讜住驻转讗 讜讗讛讱 讚谞讟诇 讗讘谉 讗讜 拽讜专讛 讻讜' 讚诪砖诪注 诪讻诇 讚讘专讬讛诐 讚讘谞转讻讜讜谉 诇讙讜讝诇讛 讗祝 注诇 讙讘 讚诇讗 谞转谞讜 诇讞讘讬专讜 讜讻谉 讘谞转谞讜 诇讞讘讬专讜 讗驻讬' 诇讗 谞转讻讜讜谉 诇讙讜讝诇讛 讬爪讗 诪专砖讜转 讛拽讚砖 诇专砖讜转 讗讞专转 诪拽专讬 讜注"讻 谞专讗讛 诇讛讙讬讛 讻讗谉 讘讚讘专讬讛诐 讜讻爪"诇 讜讗讝 谞转讻讜讜谉 诇讙讜讝诇讛 讻诪讜 讛讬讻讗 讚谞转谞讜 诇讞讘讬专讜 讻讚讬谉 讻讜' 讚专"诇 讗诐 谞转讻讜讜谉 诇讙讜讝诇讛 诪拽专讬 砖讬谞讜讬 讜讬爪讗 诪专砖讜转 诇专砖讜转 讗讞专 诪拽专讬 讻诪讜 谞转谞讜 诇讞讘讬专讜 讗注"讙 讚诇讗 讙讝诇讛 讜诪讛专砖"诇 讻转讘 诇拽诪谉 讘诪讛 砖讻转讘讜 讛转讜住驻讜转 讜谞讛讬 谞诪讬 讚讻住讘讜专 砖讛讬讗 砖诇讜 讻讜' 讚讛讜讛 讻诪讜 讗"谞 讻讜' 注"砖 讛讜讗 讚专讱 讚讞讜拽 讜专讞讜拽 讜讚讜"拽:





诪讛专"诐

讘转讜住驻讜转 讚"讛 拽讚砖讬诐 拽诇讬诐 讻讜' 讗诇讗 爪专讬讱 诇讛诪转讬谉 注讚 砖讬诪讜诪诐 讜讻讜'. 讜诇驻讬 讝讛 讛讞讬诇讜拽 砖讘讬谉 专' 讬讗砖讬讛 讜讘讬谉 专' 讬讜讞谞谉 讛讜讗 讝讛 砖诇专' 讬讗砖讬讛 诪讬讬转讬 讘' 讘讛诪讜转 讗讜 讘' 讚诪讬诐 讜诪转谞讛 讜诪拽专讬讘谉 讗驻讬' 注讚讬讬谉 讘讛诪转 讛住驻拽 讛讬讗 讘转诪讬诪讜转 讗讘诇 诪"诪 讙诐 注诐 讘讛诪转 讛住驻拽 讬诪转讬谉 注讚 砖讬诪讜诪诐 讚砖诪讗 讘讻讜专 讜诪注砖专 讛讬讗 讜诇专' 讬讜讞谞谉 讗讬谞讜 诪转谞讛 讜诪拽专讬讘 注转讛 讻诇讜诐 讗诇讗 注诐 讻诇 讜讻诇 讬诪转讬谉 注讚 砖讬诪讜诪诐 讜讗讝 讬转谞讛 诪讛 砖讬转谞讛:





讞讻诪转 砖诇诪讛

转讜住' 讘讚"讛 讗讬谉 诪讜注诇 讜讻讜' 讜谞讛讬 谞诪讬 讚住讘专 砖讛讬讗 讻讜' 讻爪"诇 讜谞"讘 谞"诇 讻诪讜 讗"谞 讜讚讜"拽:





专砖"砖

专砖"讬 讚"讛 讗诇讗 讘讛诪讛. 讛专讗讜讬讛 诇拽专讘谉 讻讜'. 讻爪"诇:



专砖"讬 讚"讛 讗讬诪专 讚砖诪注转. 讜讛"讛 诇拽拽"讚 讚讻讜诇讛讜 讛讜讛 诇讙讘讜讛 讻拽讚砖讬 讘"讛. 转讬诪讛 讚讛专讬 讘砖专 讞讟讗转 讜讗砖诐 谞讗讻诇 诇讻讛谞讬诐 讜诪注讜诇讛 讛注讜专 砖诇讛诐:



转讚"讛 讗诪专. 讜讛讻讗 诪讬讬专讬 砖谞转讻讜讜谉 诇讙讜讝诇讛 讻讜' 讜诇砖谞讜转 讘讛 (专"诇 诇讛讜爪讬讗讛 诇讞讜诇讬谉 讜诇讗驻讜拽讬 讗诐 诇讗 谞转讻讜讜谉 专拽 诇讛拽专讬讘讛 注诇 注爪诪讜 诇讗 砖讬讬讱 讘讝讛 诪注讬诇讛 注讬' 驻"讘 讚砖拽诇讬诐 诪"讘 讜讘驻讬' 讛专注"讘) 讜讗讞专 砖讛讜爪讬讗讛 讻讜' 讻讚驻专讬砖讬转 讜讘讻讛"讙 砖专讬. 讻谞"诇 讚爪"诇. 讜专"诇 讚讛诪砖谞讛 诪讬讬专讬 讚讛诪讜爪讗讛 讻讘专 谞转讻讜讜谉 诇讙讜讝诇讛. 讜讗砖诪注讬谞谉 讗诐 注转讛 注诇讛 讘讚注转讜 讻讜' 讝讻专讬诐 讻讜' 讜讘讻讛"讙 砖专讬 专"诇 诇讞诇诇讛 讗祝 砖讛讬讗 转诪讬诪讛 讻讬讜谉 讚讻讘专 谞驻拽讗 诇讞讜诇讬谉. 讜诪讛 砖转讛讬 专讬讜"讞 讜讻讬 讻讜' 讞讟讗 讻讜' 讛讜讗 讻驻讬' 专砖"诇. 讜驻讬' 讛诪讛专砖"讗 诇讗 诪讞讜讜专 讻诇诇:



转讚"讛 讗讬谉. 讜诇拽"诪 讻讜' 讻砖讛讜讗 住讘讜专 砖讛讻诇讬 砖"讞 讜讛讜讗 诪转讻讜讜谉 诇讙讜讝诇讛. 讻谞"诇 讚爪"诇. 讜专"诇 诇讗驻讜拽讬 讗诐 讗讬谞讜 诪转讻讜讜谉 专拽 诇讬讛谞讜转 讜诇讛谞讬讞讜 讗讞专 讛讛谞讗讛 砖讻' 诇拽诪谉 讚讗讝 讗讬谞讜 诪讜注诇 讗诇讗 讻驻讬 讛谞讗讛 讜诇讗 讬爪讗 讻讜诇讜 诇讞讜诇讬谉:



讘讗"讚 讗讘诇 讛讗讬 讚转讜住驻转讗 讻讜' 诪讬讬专讬 讻讜' 砖讛讜讗 砖诇讜 讗讜 讚讗讬谞讜 诪转讻讜讜谉 讻讜'. 讻"谞 讚爪"诇:



讘住讛"讚 讜注讜讚 专讗讬讛 讻讜' 讛谞讬讞 诇讛诐 讻讜'. 专讗讬讛 讝讜 转诪讜讛讛 讚诇"讚 讗讛讚讚讬 讻诇诇 讻诪讘讜讗专. 讙诐 诪砖"讻 讗讘诇 讻住讘讜专讬诐 砖讛讬讗 讚驻拽讚讜谉 讻讜' 诇讬转讗 讛转诐 讗诇讗 讛诐 讘注爪诪诐 诪讚讬讬拽讜 讻谉. 讜诪讛 诇讬 讗诐 住讘讜专讬诐 驻拽讚讜谉 讗讜 讚讬讚注讜 砖讛讬讗 砖讗讜诇讛 讘转专讜讬讬讛讜 诪转讻讜讜谞讬诐 诇讙讜讝诇讛:



转讚"讛 拽讚砖讬诐. 讜讗"转 讻讜' 讗诐 讝讜 注讜诇讛 讛专讬 讗谞讬 讙讜讝诇讛 讻讜'. 专"诇 讛专讬 拽谞讜讬讛 诇讬 讘诪讛 砖讻讜讜谞转讬 诇讙讜讝诇讛 讜讛"讛 讞讜诇讬谉 讜讝讜 转讛讬讛 注讜诇讛 转讞转讬讛 讜讗讜转讛 讗谞讬 诪拽讚讬砖讛 诇砖诇诪讬 谞讚讘讛:



讘讗"讚 (注"讘) 讗诇讗 爪专讬讱 诇讛诪转讬谉 注讚 砖讬转诪讜诪诐 讻讜'. 谞专讗讛 讚讝讛 诇讗 讻转讘讜 专拽 诇驻讬 讛住"讚 讚拽拽"诇 讗"讬 诇讞讜诇讬谉 注"讬 讙讝讬诇讛 讗讘诇 诇驻讬 诪讗讬 讚诪住讬拽. 讗驻讬' 讗诐 讛讬讛 讘讻讜专 讜诪注砖专 讻讘专 讬爪讗讜 诇讞讜诇讬谉 注"讬 讙讝讬诇讛 讜讬讻讜诇 诇砖讜讞讟讛 讜诇讗讜讻诇讛 转讬讻祝 (讜诪讛专"诐 诇"讚 讘讝讛). 讜谞"诇 讚诇驻讬 诪讗讬 讚诪住讬拽 讚诇注讜诇诐 讬讜爪讗转 诇讞讜诇讬谉 讗驻讬' 拽拽"诇 讜注"讬 讙讝讬诇讛 讚讬 诇讜 讘讘讛诪讛 讗讞转 讜讗讜转讛 砖诪爪讗讛. 讗讘诇 诇砖讬讟转 专砖"讬 讚诪讜爪讬讗讛 诇讞讜诇讬谉 注转讛 注"讬 讞讬诇讜诇 爪专讬讱 诇讘' 讘讛诪讜转 讻讬 讛讬讗 诇讗 转拽专讘 砖诪讗 讘讻讜专 讜诪注砖专 讛讬讗 讜讗讬谞诐 诪转讞诇诇讬诐 注"讬 驻讚讬讬讛. 讜讛讬讗 诇讗 转讗讻诇 注讚 砖转转诪讜诪诐:





驻谞讬 讬讛讜砖注

转谞谉 讛转诐 讘讛诪讛 砖谞诪爪讗转 诪讬专讜砖诇讬诐 诪讛诇讗讛 诇诪讙讚诇 注讚专 讜讻诪讚转讛 诇讻诇 专讜讞 讝讻专讬诐 注讜诇讜转 讻讜'  讜驻专砖"讬 讚专讜讘 讘讛诪讜转 讛讬讜爪讗讜转 诪讬专讜砖诇讬诐 讝讘讞讬诐 讛诐 诪砖诪注 诪驻讬专讜砖讜 讚诪讟注诐 专讜讘 讛讜讗 讚诪讞诪专讬谞谉 诇住驻讜拽讬 讘讝讘讞讬诐 讜拽砖讬讗 诇讬 讗"讻 诪讗讬 诪拽砖讛 讛砖"住 讘住诪讜讱 讗诇讗 讝讻专讬诐 注讜诇讜转 讛讜讬 砖诇诪讬诐 诇讗 讛讜讬 讜诪讗讬 拽讜砖讬讗 讚谞讛讬 讚讗讬讻讗 诇住驻讜拽讬 讘砖诇诪讬诐 讻诪讜 讘注讜诇讜转 讗驻"讛 讗讬讻讗 诇诪讬诪专 讚讗讬讻讗 谞诪谉 诪讬注讜讟 讘讛诪讜转 讞讜诇讬谉 讚诪爪讟专驻讬谉 诇诪讞爪讛 注讜诇讜转 讜砖驻讬专 诪爪讬 诇讗拽专讜讘讬谞讛讜 注讜诇讜转 讚讛"诇 砖诇诪讬诐 诪讬注讜讟讗 讜讗祝 注诇 讙讘 讚讘讝讘讞讬诐 驻专拽 讻诇 讛讝讘讞讬诐 砖谞转注专讘讜 诪砖诪注 讚讗驻讬诇讜 讗' 讘专讬讘讜讗 讬诪讜转讜 讜诇讗 讗讝诇讬谞谉 讘转专 专讜讘讗 讛讬讬谞讜 讻讚诪住拽讬谞谉 讛转诐 讚讘注诇讬 讞讬讬诐 讞砖讬讘讬 讜诇讗 讘讟诇讬 讜讗讚专讘讗 诪讚诪拽砖讬谞谉 讛转诐 讜谞讻讘砖讬谞讛讜 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖 讜诪砖谞讬谞谉 砖诪讗 讬拽讞 诪谉 讛拽讘讜注 讗诇诪讗 讛讬讻讗 讚诇讗 砖讬讬讱 讛讗讬 讙讝讬专讛 讘拽讚砖讬诐 谞诪讬 讗诪专讬谞谉 讻诇 讚驻专讬砖 诪专讜讘讗 驻专讬砖 讜砖专讬 讗祝 诇讻转讞诇讛 讜讛讚专讗 拽讜砖讬讗 诇讚讜讻转讗 转讜 拽砖讬讗 诇讬 讗讛讗 讚诪砖诪注 讛讻讗 讚专讜讘 讘讛诪讜转 讘讬专讜砖诇讬诐 拽讚砖讬诐 谞讬谞讛讜 讜讛转诐 讘砖拽诇讬诐 讘讝讛 讛驻专拽 讙讜驻讗 讗诪专讬谞谉 诪注讜转 砖谞诪爪讗' 诇驻谞讬 住讜讞专讬 讘讛诪讛 讘讬专讜砖诇讬诐 诇注讜诇诐 诪注"砖 讜讛讜讘讗 讘砖"住 讘讻诪讛 讚讜讻转讬 讜讛讟注诐 诪讘讜讗专 讻诪讜 砖驻专砖"讬 讜转讜住驻讜转 讘驻住讞讬诐 讚专讜讘 讘讛诪讜转 讛谞拽讞讬诐 讘讬专讜砖诇讬诐 讛谉 诇拽讜讞讜转 讘诪注讜转 诪注砖专 砖谞讬 讜诇讬讻讗 诇诪讬诪专 讚讚讜拽讗 讘诪注讜转 讗诪专讬谞谉 讚专讜讘谉 诇拽讜讞' 讘讻住祝 诪注砖专 诪砖讜诐 讚诇讬讻讗 诇诪讬转诇讬 讘讙讝讘专 讜诪注讜转 讛诇砖讻讛 讚讗讬谉 讚专讱 讛讙讝讘专 诇讬拽讞 诪注讜转 诪诇砖讻讛 注讚 砖讬讞诇诇 注诇 讛讘讛诪讛 讻讚讗讬转讗 砖诐 讘讬专讜砖诇诪讬 诪砖讗"讻 讘讘讛诪讛 讛谞诪爪讗转 专讜讘 拽讚砖讬诐 砖讻讬讞讬 讟驻讬 诪砖讜诐 砖讛讙讝讘专 拽讜谞讛 讛专讘讛 诪讚诪讬 讛诇砖讻讛 讚诇驻"讝 拽砖讛 讬讜转专 讚讛讙讝讘专 讗讬谞讜 拽讜谞讛 诪诪注讜转 讛诇砖讻讛 讻"讗 注讜诇讜转 讜诇讗 砖诇诪讬诐 讚诇讗 砖讬讬讻讬 讘爪讬讘讜专 讻"讗 讻讘砖讬 注爪专转 讜讛讬讛 谞"诇 诇讬讬砖讘 讞讚讗 诪讙讜 讞讚讗 讚注讬拽专 拽讜砖讬讬转 讛讙诪专讗 讚讜讚讗讬 专讜讘 讘讛诪讜转 讝讘讞讬 砖诇诪讬诐 谞讬谞讛讜 讚讛讗 讗讜转谉 讛诇拽讜讞讜转 讘讻住祝 诪注砖专 谞诪讬 讗讬谞讜 专砖讗讬 诇讛转驻讬住谉 讘注讜诇讛 讗诇讗 专讜讘谉 砖诇诪讬诐 谞讬谞讛讜 讻讚转谞谉 讛诇讜拽讞 讘讻住祝 诪注"砖 讘讛诪讛 诇讝讘讞讬 砖诇诪讬诐 讗诇讗 讚诇驻"讝 诇讗 讬转讬讬砖讘 砖驻讬专 讛讗 讚诪砖谞讬 专讘讬 讗讜砖注讬讗 讘讘讗 诇讞讜讘 讘讚诪讬讛诐 讜专"诪 讛讬讗 讚讗诪专 讛拽讚砖 讘诪讝讬讚 谞转讞诇诇 讜诇诪讗讬 讚驻专讬砖讬转 讗讬谉 讝讛 诪住驻讬拽 讚讛拽讚砖 讘诪讝讬讚 诪转讞诇诇 讚诪"诪 讛讗讬讻讗 讞砖砖讗 讚诇讜拽讞 讘诪注讜转 诪注砖专 砖谞讬 讜讗讬谞讛 谞驻讚讬转 讘讬专讜砖诇讬诐 诇讻"注 讜讗讬谉 讝讛 砖讬讬讱 诇驻诇讜讙转讗 讚专"诪 讜专"讬 讚讛拽讚砖 讜爪"注. 诪讬讛讜 谞"诇 注讬拽专 讚讜讚讗讬 诪讚讗讜专讬讬转讗 转诇讬谞谉 讘专讜讘讗 讜诪讬注讜讟 讞讜诇讬谉 诪砖诇讬诐 诇诪讞爪讛 注讜诇讜转 讜讛"诇 砖诇诪讬诐 诪讬注讜讟讗 讗诇讗 讚讻诇 讛砖拽诇讗 讜讟专讬讗 讘讞砖砖讗 讚专讘谞谉 讗讬讬专讬 讻讚诪砖诪注 诇拽诪谉 讚驻专讬讱 讜讚诇诪讗 转讜讚讛 讛讬讗 讜讚诇诪讗 讗砖诐 讛讜讗 讜讻诪讜 砖讗讘讗专 讜注讬讬谉 注讜讚 讘住诪讜讱:


转讜住驻讜转 讘讚"讛 讗诪专 专' 讗讜砖注讬讗 讻讜' 诪砖诪注 诪转讜讱 驻"讛 讻讜' 讜拽砖讛 砖讛专讬 诇讗 诪爪讬谞讜 讚住讘专 专"诪 讚转诪讬诪讬谉 谞驻讚讬谉 讻讜' 注讻"诇. 讜讘讞讬讚讜砖讬 讛专砖讘"讗 讝"诇 诪讘讜讗专 讬讜转专 讚讛"诇 诇讗转讜讬讬 讛讗 讚讬诇驻讬谞谉 讘讻讜诇讛 转诇诪讜讚讗 讚讗讬谉 谞驻讚讬谉 讗驻讬诇讜 注诇 诪讜诐 注讜讘专 讻讜' 注"砖 讜诇注谞"讚 讗讬谉 诪讻诇 讝讛 住转讬专讛 诇驻专砖"讬 讚讜讚讗讬 诇讻"注 讗讬谉 谞驻讚讬谉 转诪讬诪讬谉 讜讗驻讬' 注诇 诪讜诐 注讜讘专 讻讚讚专砖讬谞谉 讘专"驻 讜讗诇讜 诪谞讞讜转 诪讚讻转讬讘 讗砖专 诇讗 讬拽专讬讘讜 诪诪谞讛 诪讬 砖讗讬谞讛 拽专讬讘讛 讻诇诇 讬爪讗讛 讝讜 砖讗讬谉 拽专讬讘讛 讛讬讜诐 讜拽专讬讘讛 诇诪讞专 谞诪爪讗 讚诇驻"讝 诪爪讬谞谉 诇诪讬诪专 讚讛讗讬 讚讛讻讗 讙专注 诪诪讜诐 注讜讘专 讚讛讗 讗讬 专拽 诇讗讜 讚谞驻讚讬转 诇讬讻讗 转拽谞转讗 讗"讻 拽专讬谞谉 讘讬讛 砖驻讬专 讗砖专 诇讗 讬拽专讬讘讜 诪诪谞讛 讗讬 诇讗 讞讝讬讗 诪讚讗讜专讬讬转讗 诇讛拽专讘讛 讜讗祝 砖讬砖 诇驻拽驻拽 拽爪转 讜诇讞诇拽 讚讗驻砖专 讚讛讬讜诐 讜诇诪讞专 讬讘讜专专 讛住驻拽 讜讞讝讬讗 诇讛拽专讘讛 诪"诪 讗讬谉 讝讛 诪讜讻专讞 讚诪住转诪讗 讻讘专 讛讻专讬讝讜 注诇讬讛 讜谞转讬讬讗砖讜 讛讘注诇讬诐 诇驻讬 砖讗讬谉 讘讛 住讬诪谉 讜诪讻"砖 砖讗诐 谞讗诪专 讚诪讚讗讜专讬讬转讗 讞讝讬讗 诇讛拽专讬讘讛 注讜诇讛 讚转诇讬谞谉 讘专讜讘讗 讚注讜诇讜转 讜讞讜诇讬谉 讜讛"诇 砖诇诪讬诐 诪讬注讜讟讗 讗诇讗 讚讛诪拽砖讛 住讜讘专 讚讗驻"讛 诪讚专讘谞谉 讬砖 诇讞讜砖 讚诇诪讗 砖诇诪讬诐 谞讬谞讛讜 讜讗"讻 驻砖讬讟讗 讚诪砖谞讬 砖驻讬专 讚讛诐 讗诪专讜 讜讛诐 讗诪专讜 诇讞讜讘 讘讚诪讬讛 讜转驻讚讛 诪拽讚讜砖转 砖诇诪讬诐 诇拽讚讜砖转 注讜诇讛 讻讬讜谉 讚诇砖诇诪讬诐 诇讗 讞讝讬讗 诪砖讜诐 住驻讬拽讗 讚注讜诇讛 讻谉 谞"诇 诇讬讬砖讘 砖讬讟转 专砖"讬 讜讻"讻 讛专砖讘"讗 讝"诇 讘讞讬讚讜砖讬讜 讘砖诐 专讘讬谞讜 讞谞谞讗诇 讻砖讬讟转 专砖"讬 讝"诇 讜砖讻谉 讛讜讗 讘讬专讜砖诇诪讬 讚砖诪注转讬谉 讜注讬讬谉 注讜讚 讘住诪讜讱 讜讻讬讜爪讗 讘讝讛 讻转讘 讛专讬讟讘"讗 讘讞讬讚讜砖讬讜 诇讬讬砖讘 拽讜砖讬讗 讗讞专转 讚诇驻讬专砖"讬 讚诇驻讚讜转 讗讬讬专讬 讗"讻 砖驻讬专 诪爪讬 诇讗讜拽诪讬 谞诪讬 讻专' 讬讛讜讚讛 讚讛讗 诪讜讚讛 讚讘诪讝讬讚 诪转讞诇诇' 拽讚讜砖转 讚诪讬诐 讚专讱 驻讚讬讜谉 讜诪拽讞 讜诪诪讻专 讗诇讗 讚讗驻"讛 专"诪 诪讬拽诇 讟驻讬 讘讞讬诇讜诇 讚诪讝讬讚 讜诪砖"讛 诪讬拽诇 谞诪讬 讘拽讚讜砖转 讛讙讜祝 讜诇诪讗讬 讚驻专讬砖讬转 讬转讬讬砖讘 讬讜转专 讜诇驻"讝 讗转讬 砖驻讬专 谞诪讬 讗祝 诇驻诪"砖 诇注讬诇 讚诪讗谉 讚住"诇 讛拽讚砖 讘诪讝讬讚 诪转讞诇诇 讘砖讜讙讙 讗讬谉 诪转讞诇诇 讛讬讬谞讜 诪砖讜诐 讚讬砖 诇讜 专砖讜转 诇诪讜讻专讛 讜诇驻讚讜转 讜讝讛 诇讗 砖讬讬讱 讘拽讚讜砖转 讛讙讜祝 讚诪"诪 诇讗 砖讬讬讱 讻讗谉 拽讚讜砖转 讛讙讜祝 诪诪砖 讻讚驻专讬砖讬转 讜注讬拽专 讛专讗讬讛 讚讗砖讻讞谉 诪讬讛讗 讚专"诪 诪讬拽诇 讟驻讬 诪讬讛讜 诇驻讬 砖讬讟转 讛专砖讘"讗 讝"诇 诇讞讚 诇讬砖谞讗 讚专' 讗讜砖注讬讗 住"诇 讚诇专"诪 讘讬谉 讘砖讜讙讙 讘讬谉 讘诪讝讬讚 诪转讞诇诇 讗"讻 讗"砖 讟驻讬 讜讚讜"拽:


讙诪专讗 讜拽讚讜砖转 讛讙讜祝 诪讬 诪转讞诇诇 讜讛转谞谉 讗讬谉 诪讜注诇 讗讞专 诪讜注诇 讻讜'  讗祝 诇诪讗讬 讚驻专讬砖讬转 讘住诪讜讱 讚诇讬讻讗 讛讻讗 拽讚讜砖转 讛讙讜祝 讚砖诇诪讬诐 诪诪砖 诪讚讗讜专讬讬转讗 讗诇讗 讞砖砖讗 讚专讘谞谉 讗驻"讛 诪拽砖讛 砖驻讬专 诪讚诪住讬拽 专' 讗讜砖注讬讗 讜专"诪 讛讬讗 讚讗诪专 讛拽讚砖 讘诪讝讬讚 诪转讞诇诇 讜诇讗 诪讜拽讬 诇讛 讘驻砖讬讟讜转 讻讻"注 讜诪讛"讟 讙讜驻讗 讚讻讬讜谉 讚讞砖砖讗 讚专讘谞谉 讛讬讗 讛转讬专讜 诇讜 诇驻讚讜转讛 讗"讻 讚讗驻讬' 诪讞砖砖 讚专讘谞谉 谞诪讬 诇讗 诪砖诪注 诇讬讛 诇专' 讗讜砖注讬讗 诇讛转讬专 诇驻讚讜转 讚讙讝专讬谞谉 讗讟讜 讚讗讜专讬讬转讗 讗诇讗 讚讜拽讗 诇专"诪 砖专讬 讻讬讜谉 讚讘诪讝讬讚 诪转讞诇诇 讜注"讝 诪拽砖讛 砖驻讬专 讛讗 讘拽讚讜砖转 讛讙讜祝 诇讗 讗砖讻讞谉 讚诪讬拽诇 讟驻讬 专"诪 诪专"讬 讜注"讝 诪砖谞讬 砖驻讬专 讚诪诪讬诇讗 砖诪注讬谞谉 讻讬讜谉 讚诇专"诪 讘诪讝讬讚 诪转讞诇诇 讻讬讜谉 讚诪讻讜讬谉 诇讗驻拽讬谞讛讜 诇讞讜诇讬谉 讻"砖 讚讬砖 诇讛转讬专 讘讛谞讬 讙讜讜谞讬 讻讬讜谉 讚诇转拽谞转讗 讚诇拽讚砖讬 谞转讻讜讬谉 讜讗驻砖专 讚讗驻讬诇讜 讗讬 讛讜讬 讞砖砖讗 讚讗讜专讬讬转讗 讛讜讬 砖专讬 讻讚驻专讬砖讬转 讻谉 谞"诇:


砖诐 讜讛转谞谉 讗讬谉 诪讜注诇 讗讞专 诪讜注诇 讻讜'  讜诇诪讗讬 讚住"讚 讚诪转谞讬' 专"诪 讛讬讗 诪砖讜诐 讚住转诐 诪砖谞讛 专"诪 讗"讻 爪"诇 讚专' 讗讜砖注讬讗 住"诇 讚诇专"诪 讘讬谉 讘砖讜讙讙 讘讬谉 讘诪讝讬讚 诪转讞诇诇 讚讗诇"讻 讘诇讗"讛 注"讻 诇讗 讗转讬' 讻专"诪 讚讛讗 诪注讬诇讛 诇讗 砖讬讬讱 讗诇讗 讘砖讜讙讙 讜诇讗 讘诪讝讬讚 讗驻讬诇讜 诇专"诪 讜讻讚驻专讬砖讬转 谞诪讬 诇注讬诇 讜讗"讻 讛讬讗讱 拽转谞讬 讗讬谉 诪讜注诇 讗讞专 诪讜注诇 讚诪砖诪注 讚谞转讞诇诇 讜讻"讻 讛专砖讘"讗 讘讞讬讚讜砖讬讜. 讜注讜讚 讻转讘 讘讚专讱 讗讞专 讚讛讻讗 砖谞讛谞讛 诪讙讜祝 讛讛拽讚砖 讗讬讬专讬 讚专"诪 谞诪讬 诪讜讚讛 讚讛"诇 讻讗讻讬诇讛 讜讻诪"砖 讛转讜住驻讜转 诇注讬诇 讘讚"讛 讗诇讗 诇注谞讬谉 讗讻讬诇讛. 诪讬讛讜 诇驻讬 砖讬讟转 讛转讜住' 讗"讗 诇讗讜拽诪讬 讛讛讬讗 诪转谞讬转讬谉 讘谞讛谞讛 讗诇讗 讘专讜爪讛 诇讛讜爪讬讗讜 诪专砖讜转 诇专砖讜转 讜诇驻"讝 爪"诇 讻驻讬专讜砖 讛专讗砖讜谉 砖诇 讛专砖讘"讗 讝"诇 讜诪讛 砖讚拽讚拽 诪讛专砖"讗 讻转讘转讬 讘诇砖讜谉 讛转讜住' 诇注讬诇 讘讚"讛 讜诇讗 讗诪专讜:


转讜住驻讜转 讘讚"讛 讗讬谉 诪讜注诇 讗讞专 诪讜注诇 讻讜' 讚讛讗 讚讗诪专讬谞谉 讛讻讗 讻讜' 讜讗讝 讛讜讗 诪转讻讜讜谉 诇讙讜讝诇讛 讛讬讻讗 讚谞转谞讜 诇讞讘讬专讜 讻讜' 注讚 住讜祝 讛讚讬讘讜专. 讜讻转讘' 诪讛专砖"诇 讜诪讛专砖"讗 讝"诇 砖讚讘专讬讛诐 住讜转专讬谉 讝讗"讝 讚讻讗谉 讛讜爪专讻讜 诇驻专砖 讚讗讬讬专讬 讘谞转谞讜 诇讞讘讬专讜 讜诇拽诪谉 讻转讘讜 讚谞讛讬 谞诪讬 讚住讘讜专 砖讛讜讗 砖诇讜 诪"诪 讛讜讗 诪转讻讜讬谉 诇讛讜爪讬讗讜 诪专砖讜转讜 讻讜' 诇讻讱 讛讙讬' 诪讛专砖"诇 诇拽诪谉 讗"谞 讘诪拽讜诐 谞讛讬 讜诪讛专砖"讗 讝"诇 讻转讘 砖讛讜讗 讚讜讞拽 讜谞"诇 讬讜转专 诇讛讙讬' 讻讗谉 讜讗讝 谞转讻讜讜谉 诇讙讜讝诇讛 讚讛讜讬 讻诪讜 谞转谞讜 诇转讘讬专讜 注"砖 讘讗专讬讻讜转. 讜诇注谞"讚 转诪讛 讗谞讬 注诇 砖谞讬 讙讚讜诇讬 讛讚讜专 砖讘讞谞诐 讛讜爪讬讗讜 讚讘专讬 讛转讜住' 诪驻砖讟谉 讜讗"爪 诇讛讙讬讛 讻诇诇 讜讚讘专讬讛诐 诪讘讜讗专讬谉 讚讘诪转谞讬' 讚讛讻讗 讚讗讬谉 诪讜注诇 注"讻 诪砖诪注 诇讛讜 讚讗讬讬专讬 讘谞转谞讛 诇讞讘讬专讜 讻讬讜谉 讚注"讻 讘砖讜讙讙 讗讬讬专讬 讚讘诪讝讬讚 诇讬讻讗 诪注讬诇讛 讗"讻 转讜 诇讬讻讗 诇讗讜拽诪讬 讘讻住讘讜专 砖讛讜讗 砖诇 讛拽讚砖 讚讗"讻 诪讝讬讚 讛讜讗 讜讘讻住讘讜专 砖讛讜讗 砖诇讜 诇讬讻讗 诇讗讜拽诪讬 讚讛讗 诪讚拽转谞讬 住讬驻讗 讚讘讘讛诪讛 讚拽讚讜砖转 讛讙讜祝 讘讗 讞讘讬专讜 讜专讻讘 注诇讬讛 讘讗 讞讘讬专讜 讜专讻讘 注诇讬讛 诪砖诪注 讚讘砖讗专 诪讬诇讬 讻讙讜谉 讘讛诪讛 讟诪讗讛 砖专讻讘 注诇讬讛 讜讘讗 讞讘讬专讜 讜专讻讘 注诇讬讛 讛专讗砖讜谉 诪注诇 讜诇讗 讛砖谞讬 诇驻讬 砖谞转讞诇诇 注"讬 讛专讗砖讜谉 讜讗讬 讚讻住讘讜专 讛专讗砖讜谉 砖讛讜讗 砖诇讜 讗"讻 诇讗 谞转讻讜讬谉 诇讛讜爪讬讗讜 诪专砖讜转 诇专砖讜转 注"讬 砖专讻讘 注诇讬讛 讜讘讛谞讗转 专讻讬讘讛 诇讬讻讗 诇讗讜拽诪讬 讚讛讗 诪住拽讜 诇讛讚讬讗 砖注"讬 讛谞讗讛 讘诇讗 讛讜爪讗转 专砖讜转 讬砖 诪讜注诇 讗讞专 诪讜注诇 讘讻诇 诪讬诇讬 讜诪砖"讛 诇讗 诪爪讜 诇讗砖讻讜讞讬 讗诇讗 讘讻住讘讜专 砖讛讜讗 砖诇 讞讘讬专讜 讜讗"讻 讘讻诇 诪讬诇讬 诇讗 诪爪讬谞讜 诪讜注诇 讗讞专 诪讜注诇 讗诐 谞转谞讛 讛专讗砖讜谉 诇讞讘讬专讜 讚讛讗 谞转讞诇诇 讗爪诇 讛专讗砖讜谉 讚讻砖谞转谞讛 诇砖谞讬 砖诇讞 讘讛 讬讚 讜讛讜爪讬讗讛 诪讬讚 讛专讗砖讜谉 讗讘诇 讘讘讛诪讛 讜讻诇讬 砖专转 讻讛"讙 讬砖 诪讜注诇 讗讞专 诪讜注诇 诪砖讗"讻 诇拽诪谉 讘住讜祝 讚讘专讬讛诐 砖讘讗讜 诇驻专砖 讛转讜住驻转讗 讚讘讬拽注 讘讜 讻讜诇谉 诪注诇讜 讜讛讬讬谞讜 注"讻 讚讻"讗 住讘讜专 砖讛讜讗 砖诇讜 讜讗"讻 注"讻 讛讗 讚拽转谞讬 住讬驻讗 谞转谞讛 诇讞讘讬专讜 谞诪讬 讗讬讬专讬 讘讻讛"讙 讙讜驻讗 讚住讘讜专 砖讛讜讗 砖诇讜 讚讗诇"讻 讗诪讗讬 诪驻诇讬讙 讘讬谉 讘讬拽注 讘讜 讜讘讬谉 谞转谞讜 诇讞讘讬专讜 讚诇讬驻诇讜讙 讜诇讬转谞讬 讘讚讬讚讬讛 诇讻讱 讛讜爪专讻讜 诇驻专砖 讚谞讛讬 讚注"讻 讗讬讬专讬 讘住讘讜专 砖讛讜讗 砖诇讜 讗驻"讛 讛讗 拽诪谉 砖谞转讻讜讬谉 诇讛讜爪讬讗 诪专砖讜转讜 诇专砖讜转 讞讘讬专讜 讜讻诇 讝讛 讘专讜专 讜诪讛讛讬讗 讚讘讗 诇讞讜讘 讘讚诪讬讛诐 谞诪讬 诇讗 转讬拽砖讬 讚讛转诐 讘讞讬诇讜诇 讚诪讝讬讚 讗讬讬专讬 诪讜拽讬 诇讛 讻专"诪 讜讗"讻 讛专讬 诪讜爪讬讗讛 诪专砖讜转 讛拽讚砖 诇专砖讜转讜 讜讛讚讘专讬诐 讘专讜专讬诐 讘注讝讛"讬 讜讚讜"拽. 诪讬讛讜 讘注讬拽专 讚讘专讬 讛转讜住' 讚驻砖讬讟讗 诇讛讜 讚讗讬 讛讜讬 讛拽专讚讜诐 讻诇讬 砖专转 讬砖 诪讜注诇 讗讞专 诪讜注诇 讻讘专 讻转讘转讬 诇注讬诇 讚祝 谞"讚 讚诇讗讜 诪讬诇转讗 讚驻住讬拽讗 讛讬讗 讗诇讗 驻诇讜讙转讗 讚专' 谞讞诪讬讛 讜讞讻诪讬诐 讘诪注讬诇讛 驻' 讛谞讛谞讛 讜诇专讘谞谉 讘讻诇讬 砖专转 谞诪讬 讗讬谉 诪讜注诇 讗讞专 诪讜注诇 讜诇驻"讝 诇讗 讛讜讬 拽砖讛 诪讬讚讬 讘转讜住驻讜转 讗诇讗 讚讗讻转讬 讘转讜住驻讜转 讙讜驻讗 爪专讬讱 诇讞诇拽 讘讬谉 讚专讱 讛谞讗讛 讜讘讬谉 讚专讱 讙讝讬诇讛 讜注讬讬谉 讘讝讛 讘诇砖讜谉 讛专诪讘"诐 讘讛诇讻讜转 诪注讬诇讛 讜讘诇砖讜谉 讛专讗讘"讚:


讙诪专讗 讗讬诪专 讚砖诪注转 诇讬讛 讘拽讚砖讬 拽讚砖讬诐 讘拽讚砖讬诐 拽诇讬诐 诪讬 砖诪注转 诇讬讛. 谞专讗讛 讚住讘专 讛诪拽砖讛 讚讚讜拽讗 讘拽讚砖讬 拽讚砖讬诐 讚讻转讬讘 讘讛讜 诪注讬诇讛 讚讛讬讬谞讜 砖讬谞讜讬 专砖讜转 诪砖"讛 讬诇讬祝 专"诪 讚讘诪讝讬讚 诪转讞诇诇 诪砖讗"讻 讘拽讚砖讬诐 拽诇讬诐 讚诇讗 讻转讬讘 讘讛讜 诪注讬诇讛 诪谞"诇. 诪讬讛讜 诇讻讗讜专讛 讝讛 诇讗 讬转讻谉 讗诇讗 诇驻讬 砖讬讟转 讛转讜住' 诇注讬诇 讚祝 谞"讙 注"讘 讚"讛 讗祝 讘诪讻专 讚诪讝讬讚 诇专"诪 诪驻砖讟讗 讚拽专讗 讚讜诪注诇讛 讬诇驻讬谞谉 讗讘诇 诇诪讛 砖驻讬专砖"讬 砖诐 诪住讘专讗 讚谞驻砖讗讬 讚诪驻砖讟讗 讚拽专讗 讗"讗 诇诪讬诇祝 讗诇讗 讟注诪讗 讚专"诪 讘诪讝讬讚 讻讬讜谉 砖讬讻讜诇 诇讞诇诇讜 注诇 讛拽讚砖 讗讞专 讜讗"讻 诇讗 砖讬讬讱 讛讗讬 住讘专讗 讘拽讚砖讬 拽讚砖讬诐 讚讛讗 讗讬谉 谞驻讚讬谉 转诪讬诪讬谉 讗诇讗 讚讗驻"讛 讗转讗 砖驻讬专 诇诪讗讬 讚驻专讬砖讬转 讘住诪讜讱 讚讘诇讗"讛 注"讻 诇专' 讗讜砖注讬讗 住讘专 专"诪 讚讗' 砖讜讙讙 讜讗' 诪讝讬讚 诪转讞诇诇 讜讗"讻 砖驻讬专 讬诇讬祝 诪驻砖讟讗 讚拽专讗 讚讜诪注诇讛 讜讗讚专讘讗 讬诇讬祝 诪讝讬讚 诪砖讜讙讙 讜讗"讻 诪拽砖讛 讛讻讗 砖驻讬专 讗讚专讘讬 讗讜砖注讬讗 讜讻驻专砖"讬 讗诇讗 讚讗讻转讬 拽砖讛 诇驻"讝 讘诪讬诪专讗 讚专' 讞诪讗 讘专 注讜拽讘讗 诪砖诪讬讛 讚专讬讘"讞 讘住诪讜讱 讚诇专"诪 砖讜讙讙 讗讬谉 诪转讞诇诇 诪讝讬讚 诪转讞诇诇 讜讗驻"讛 诪住讬讬诐 讘讛 谞诪讬 讗' 拽讚砖讬 拽讚砖讬诐 讜讗讞讚 拽讚砖讬诐 拽诇讬诐 讗诇讗 讚讘诇讗"讛 爪"诇 讚讛谞讬 拽讚砖讬 拽讚砖讬诐 讚拽讗诪专 注讬拽专 诪讬诇转讗 拽讗讬 讗拽讚砖讬 讘"讛 讻诪讜 砖驻讬专砖' 专砖"讬 讜转讜住' 讗讘诇 讘拽讚砖讬 拽讚砖讬诐 讚诪讝讘讞 讛讗 诇驻讬专讜砖 讛转讜住驻讜转 讘砖诪注转讬谉 讘讚"讛 讗诪专 专' 讗讜砖注讬讗 谞诪讬 诇讗 诪砖讻讞转 讘讛讜 讚诪转讞诇诇 讘诪讝讬讚 讚讛讗 讗讬谉 谞驻讚讬谉 转诪讬诪讬诐 讗诇讗 讚讜拽讗 讘谞转讻讜讜讬谉 诇讙讜讝诇谉 讜讻讙讜谉 讘讘讛诪讛 讛谞诪爪讗转 讚讜拽讗 讜讗"讻 诇讚讬讚讛讜 谞诪讬 讗"砖 讗祝 诇驻讬 砖讬讟转 专砖"讬 讚讻讛"讙 讚讘讛诪讛 讛谞诪爪讗转 讻讬讜谉 讚诇讬转 诇讛 转拽谞转讗 住讜讘专 专"诪 讚谞驻讚讬转 讜谞转讞诇诇讛 讜讻讚驻专讬砖讬转 砖讻谉 砖讬讟转 专讘讬谞讜 讞谞谞讗诇 讻驻专砖"讬 讜讚讜拽 讛讬讟讘:





讬诐 砖诇 砖诇诪讛

诪住拽讬谞谉 讘住讜讙讬' 转谞谉 讛转诐 讘讛诪讛 砖谞诪爪讗转 诪讬专讜砖诇讬诐 诇诪讙讚诇 注讚专 讜讻诪讬讚转讛 诇讻诇 专讜讞 讝讻专讬诐 注讜诇讜转 讚讞讬讬砖讬谞谉 砖诪讗 诪讬专讜砖诇讬诐 讬爪讗转 讜专讜讘 讘讛诪讜转 讬讜爪讗讜转 诪诪谞讛 讝讘讞讬诐 讛诐 讜讗讬讻讗 诇住驻讬拽讛 讘讻诇 讝讘讞讬诐 砖讛讜讗 专讗讜讬' 诇讛诐 讛诇讻讱 讝讻专 讚讞讝讬 诇注讜诇讛 诪住驻拽讗 诇注讜诇讛 谞拽讘讜转 讝讘讞讬 砖诇诪讬诐 诇讬讻讗 诇住驻讜拽讬 讘讛讗 讘注讜诇讛 讜驻专讬讱 讗诇讗 讝讻专讬诐 注讜诇讜转 讛讜讗 讚讛讜讬 讝讘讞讬 砖诇诪讬诐 诇讗 讛讜讜 讜转讬专抓 专' 讗讜砖讬注讗 讘讘讗 诇讞讜讘 讘讚诪讬讛谉 注住拽讬谞谉 讻诇讜诪' 讗诐 讘讗 讗讚诐 诇拽讘诇 注诇 注爪诪讜 讞讜讘 讻诇 讚诪讬诐 砖讛讜讗 讘住驻拽 讜诇讛讜爪讬讗 诇讞讜诇讬谉 讜诇讛拽专讬讘 讗转 讚诪讬讛 讜专"诪 讛讬讗 讚讗诪专 讛拽讚砖 讘讚诪讬讛 讘诪讝讬讚 诪转讞诇诇 讜讬讻讜诇 讝讛 诇讛讜爪讬讗讛 诇讞讜诇讬谉 诪讝讬讚 讜讬转驻住讜 讛讚诪讬诐 讘拽讚讜砖转讜 讗诐 讝讻专 讛讜讗 谞转讞讬讬讘 讗祝 讘讚诪讬 注讜诇讜转 讜讬讘讬讗 砖谞讬 讘讛诪讜转 注诇 转谞讗讬 讗' 诇注讜诇讛 讜讗' 诇砖诇诪讬诐 讜讬讗诪专 讗诐 注讜诇讛 讛讬讗 讛专讬 讛讬讗 诪转讞诇诇 注诇 讝讜 讜讛砖谞讬' 砖诇诪讬 谞讚讘讛 讜讗诐 砖诇诪讬' 讛讬讗 讛专讬 讛讬讗 诪转讞诇诇转 砖诇 砖诇诪讬诐 讜讛砖谞讬' 诇谞讚讘转 注讜诇讜转. 讜诪住讬拽 转讛讬 讘讛 专' 讬讜讞谞谉 讜讻讬 讗讜诪专讬' 诇讗讚诐 注诪讜讚 讜讞讟讗 讘砖讘讬诇 砖转讝讻讛 驻讬' 讚讻诇 讘讛诪讜转 诪讝讘讞 讗住讜专 诇讞诇诇 讘讘诇 注谞讬谉 讗诇讗 讗诪专 专' 诇讗 讛讬讗 讜诇讗 讚诪讬讛 拽专讬讘讬谉 讘注讜讚讛 转诪讬诪讛 讗诇讗 诪诪转讬谉 诇讛 注讚 砖转讜诪' 诪讜诐 拽讘讜注 讜诪讬讬转讬 砖转讬 讘讛诪讜转 讗' 诇注讜诇讛 讜讗' 诇砖诇诪讬诐 讜诪转谞讛. 讜驻专讻讬谞谉 讜讚诇诪讗 转讜讚讛 讛讬讗 讜诪转专抓 讚诪讬讬转讬 谞诪讬 转讜讚' 讜诪转谞讛 讜讛讗 讘注讬 诇讞诐 讚诪讬讬转讬 谞诪讬 诇讞诐 讜讚诇诪讗 讗砖诐 讛讜讗 讚诇讬讻讗 诇诪讬诪专 讚诪讬讬转讬 谞诪讬 讗砖诐 讚讗讬谉 讗砖诐 讘讗 谞讚讘讛 讜讚诇诪讗 讞讟讗转 讛讬讗 讞讟讗转 讘转 砖谞转讜 讜讗讬砖转讻讞 讘转 砖转讬 砖谞讬诐. 讗砖转讻讞 讘转 砖谞转讛 诪讗讬 诇驻讬 砖谞讜讻诇 诇讜诪专 砖转讛讬' 转拽谞讛 讘专注讬' 讚讻诇 砖讘讞讟讗转 诪转讛 讘讗砖诐 专讜注讛. 讜讗"讻 转专注讛 注讚 砖转住讗讘 讜讛讚诪讬诐 讬讛讬讜 诇拽讬抓 讛诪讝讘讞 讗讘诇 讘讞讟讗转 讗讬谉 讘讛 转拽谞讛 讻诇诇. 讜诪"讛 讘注讬 转诇诪讜讚讗 诪讗讬 转拽谞转讬讛. 讜转讜 讛拽砖讜 注诇 讛讗 讚讗诪专 讚诪讬讬转讬 谞诪讬 转讜讚讛 讗诪讗讬 爪专讬讱 诇讛讘讬讗 讘讛诪讛 讗讞专转 讘讗讜转讛 注爪诪讛 砖讬注砖讛 讝讘讞讬 砖诇诪讬' 讬转谞讛 讜讬讗诪专 讗诐 讗讬谞讛 砖诇诪讬诐 转讛讗 转讜讚讛 讚讛讗 讛诪转谞讜转 讛讜讜 砖讬讜讬谉 讜讙诐 讛讗讬 转谞讗 住"诇 讚诪讘讬讗讬谉 拽讚砖讬诐 诇讘讬转 讛驻住讜诇. 讜转讬专爪讜 诪砖讜诐 讚转讜讚讛 讘注讬讗 诇讞诐 讜讗"诇 讚诪讬讬转讬 谞诪讬 诇讞诐 讚讛讗 讗讬谉 诇讞诐 诇讞讜讚 讘讗 谞讚讘讛 讜讞讜诇讬谉 讘注讝专讛 讛讜讗 注讻"诇. 讜诪讛砖转讗 谞专讗讛 诪讛 砖讻转' 讛专诪讘"诐 讜讝"诇 讘讛诪讛 砖谞诪爪讗' 诪讬专讜砖诇讬' 讜注讚 诪讙讚诇 注讚专 讜讻诪讬讚转讛 诇讻诇 专讜讞 讗诐 谞拽讬讘讛 讘转 砖谞转讜 讛讬讗 讻讜谞住' 诇讻讬驻' 注讚 砖转诪讜转 砖诪讗 讞讟讗转 讛讬讗 讛讬转讛 讘转 砖转讬诐 讬讘讬讗谞讛 砖诇诪讬诐 讜讬讘讬' 注诪讛诐 诇讞诐 砖诪讗 转讜讚讛 讛讬讗 注"讻. 讜诇讬转讗 讚讘讙诪专讗 诪砖诪注 诇讛讚讬讗 砖爪专讬讱 诇讛讘讬讗 转讜讚讛 讘驻谞讬 注爪诪讛 讗祝 讙讘讬 谞拽讬讘讛. 诪爪讗 讝讻专 讘谉 讘' 砖谞讬诐 讗讬谉 诇讜 转拽谞讛 砖诪讗 讗砖诐 讛讜讗 讜注讚讬讬谉 诇讗 讻讬驻专讜 讘注诇讬讜. 诪爪讗 讝讻专 讘谉 砖谞讛 诪谞讬讞讜 注讚 砖讬驻讜诇 讘讜 诪讜诐 讜诪讘讬讗 砖转讬 讘讛诪讜转 讜诪转谞讛 讗诐 注讜诇讛 讛讬讛 讝讛 注讜诇讛 转讞转讬讜 讜讗诐 砖诇诪讬诐 讛讬讛 讝讛 砖诇诪讬诐 转讞转讬讜 讜诪拽专讬讘 讛讗' 注讜诇' 讜谞住讻讬讜 诪砖诇 爪讬讘讜专 讜讛讗讞转 砖诇诪讬诐 注诐 讛诇讞诐 砖诪讗 转讜讚讛 讛讬讛 讜诪讛 讬注砖讛 讘讝讛 讛谞诪爪讗 讬讗讻诇 讘诪讜诪讜 砖讗驻讬' 讛讬讛 讘讻讜专 讗讜 诪注砖专 讘诪讜诪讜 讛讜讗 谞讗讻诇 讜讗诐 驻住讞 讗讞专 讝诪谞讜 讛讜讗 讛专讬 讝讛 砖诇诪讬诐 讜讘讝诪谞讜 讛讻诇 谞讝讛专讬谉 讜讗"转 砖诪讗 讗砖诐 诪爪讜专注 讛讜讗 讗讜 讗砖诐 谞讝讬专 讛讜讗. 讗讬谞讜 诪爪讜讬 转诪讬讚 诇驻讬讻讱 诇讗 讞砖讜 讘讛谉 注讻"诇:

